title: Informaatiotutkimuksen päivät

text: Informaatiotutkimuksen yhdistys järjesti ensimmäiset Informaatiotutkimuksen päivät 21.-22.10.2010 Tampereella. Ensimmäisten informaatiotutkimuksen päivien osallistujamäärä oli 161 henkilöä. Esityksiä kuultiin 49 kappaletta.


title: Informaatiotutkimuksen päivät

text: Vuonna 2010 Informaatiotutkimuksen päivillä käsiteltiin työryhmien otsikoita mukaillen seuraavanlaisia teemoja:


title: Informaatiotutkimuksen päivät

text:
Vuoden 2010 Informaatiotutkimuksen päivien tarkka ohjelma on luettavissa ITY ry:n verkkosivuilla
sekä Informaatiotutkimus-lehdessä Vol 29, Nro 3 (2010) , jossa on julkaistu esitelmien abstraktit.


title: Informaatiotutkimuksen päivät

text:
Vuonna 2012 Informaatiotutkimuksen päivät järjestettiin Turussa 1. - 2.11.2012.
Vuonna 2012 Informaatiotutkimuksen päivillä käsiteltiin työryhmien otsikoita mukaillen seuraavanlaisia teemoja:


title: Informaatiotutkimuksen päivät

text: Vuoden 2012 Informaatiotutkimuksen päivien ohjelmasta löytyy lisätietoa Informaatiotutkimus-lehdestä Vol 31, Nro 3 (2012) , jossa on julkaistu esitelmien abstraktit.


title: Informaatiotutkimuksen päivät

text:
Informaatiotutkimuksen yhdistys järjesti Informaatiotutkimuksen päivät Oulussa 6. - 7. 11.2014.
Vuonna 2014 Informaatiotutkimuksen päivillä käsiteltiin työryhmien otsikoita mukaillen seuraavanlaisia teemoja:


title: Informaatiotutkimuksen päivät

text: Vuoden 2014 Informaatiotutkimuksen päivien ohjelmasta löytyy lisätietoa Informaatiotutkimus-lehdestä Vol 33, Nro 3 (2014) , jossa on julkaistu esitelmien abstraktit.


title: Informaatiotutkimuksen päivät

text:
Informaatiotutkimuksen yhdistys järjesti Informaatiotutkimuksen päivät Tampereella 3.-4.11.2016.
Vuonna 2016 Informaatiotutkimuksen päivillä käsiteltiin työryhmien otsikoita mukaillen seuraavanlaisia teemoja:


title: Informaatiotutkimuksen päivät

text: Vuoden 2016 Informaatiotutkimuksen päivien tarkka ohjelma on luettavissa ITY ry:n verkkosivuilla


title: Informaatiotutkimuksen päivät

text: sekä Informaatiotutkimus-lehdessä Vol 35, Nro 3 (2016) , jossa on julkaistu esitelmien abstraktit.


title: William Thuringin palkinto

text: William Thuringin palkinto on Willian Thuringin säätiön palkinto, jonka myöntää Suomen Taideyhdistys alle 45-vuotiaille kuvataiteilijoille. Pääpalkinnon lisäksi myönnetään nimikkopalkintoja.


title: William Thuringin palkinto

text: William Thuring (1880–1968) oli laivanvarustajan poika Kaskisista. Hän valmistui juristiksi, työskenteli asianajajana ja sittemmin pankissa.


title: William Thuringin palkinto

text: William Thuringin Säätiö on perustettu 1960-luvulla Thuringin testamenttilahjoituksella.


title: RegionAlps

text: RegionAlps SA on sveitsiläinen juna- ja linja-autoyhtiö, joka toimii lounaisessa Valais’n kantonissa. Yrityksellä on paikallisjunaliikennettä väleillä Saint-Gingolph–Martigny–Brig, Martigny–Sembrancher–Orsières ja Sembrancher – Le Châble (Verbier) sekä bussiliikennettä välillä Visp–Brig. Liikenne on tunneittaista. Junareittien pituus on yhteensä 146 kilometriä, bussireitin 30 kilometriä.


title: RegionAlps

text: Yhtiön kotipaikka on Martigny. RegionAlpsin pääomistaja on valtiollinen rautatieyhtiö SBB, joka omistaa enemmistön (70 %) yhtiöstä. Muut omistajat ovat paikallinen rautatieyhtiö "Transports de Martigny et Régions SA" eli TMR (18 %) ja Valais’n kantoni (12 %).


title: Jesse Koskenkorva

text: Jesse Koskenkorva (s. 31. heinäkuuta 1999 Oulu) on suomalainen jääkiekkoilija, joka pelaa Mestis-joukkue Kokkolan Hermeksessä toistaiseksi voimassa olevalla sopimuksella SM-liigajoukkue Oulun Kärpistä. Hän on pelipaikaltaan keskushyökkääjä.


title: Jesse Koskenkorva

text: Koskenkorva aloitti jääkiekkoilun Kiekko-Oulussa, josta hän siirtyi sittemmin Laser HT:hen ja sieltä D-juniori-iässä Oulun Kärppiin. Koskenkorva voitti C-nuorten SM-hopeaa vuosina 2014 ja 2015. Jälkimmäisellä kaudella 2014–2015 Koskenkorva oli pudotuspeleissä joukkueensa paras pistemies tehoilla 6+8=14. Kauden 2015–2016 päätteeksi hän voitti B-nuorten Suomenmestaruuden.


title: Jesse Koskenkorva

text: Ensimmäisellä kokonaisella A-juniorikaudellaan 2016–2017 Koskenkorva oli tehoilla 15+26=41 Kärppien paras pistemies ja syöttäjä ja hän jakoi joukkueen sisäisen maalipörssin voiton Aatu Luusuaniemen ja Niko Kuirin kanssa. Koskenkorva valittiin A-nuorten SM-liigan lokakuun 2016 kuukauden tulokaspelaajaksi. Hän vahvisti kevätkaudella myös Kärppien B-nuoria, jossa Koskenkorva voitti kauden päätteeksi SM-pronssia.


title: Jesse Koskenkorva

text: Koskenkorva debytoi kauden 2016–2017 aikana myös Kärppien SM-liigajoukkueessa, jossa hän pelasi 14 runkosarjaottelua tehden kaksi maalia. Koskenkorva teki liigadebyyttinsä vain 17-vuotiaana 29. marraskuuta 2016 vieraissa Pelicansia vastaan. Hänet merkittiin heti Kärppien ykkösketjun keskushyökkääjäksi laidoilleen Mika Pyörälä ja Jiří Tlustý. Koskenkorva sai ottelussa jääaikaa 13.52 minuuttia. Hän sai myös yhden kahden minuutin jäähyn koukkaamisesta. Seuraavassa ottelussa 2. joulukuuta 2016 vieraissa Helsingin IFK:ta vastaan Koskenkorva teki liigauransa avausmaalin. Samassa kuussa hän teki Kärppien kanssa kolmivuotisen, kevääseen 2020 asti ulottuvan jatkosopimuksen.


title: Jesse Koskenkorva

text: Koskenkorvaa ei kesän varaustilaisuudessa, mutta hän sai samana kesänä kuitenkin varaamattomana pelaajana kutsun Toronto Maple Leafsin kehitysleirille. Kaudella 2017–2018 Koskenkorva jäi Kärpissä varsin pieneen rooliin ja hän pelasi runkosarjassa vain neljä ottelua. Koskenkorva pelasi suurimman osan kaudestaan seuran A-nuorissa, jossa hän voitti kauden päätteeksi SM-hopeaa. Koskenkorva pelasi myös yhden ottelun lainalla Mestis-joukkue Kokkolan Hermeksessä. Hänet nostettiin Kärppien SM-liigajoukkueen kokoonpanoon finaalisarjan viidenteen otteluun Tapparaa vastaan, kun Koskenkorva paikkasi nopealla aikataululla Jasse Ikosen poissaoloa. Tämä oikeutti hänet voittamaan kauden päätteeksi Suomenmestaruuden.


title: Jesse Koskenkorva

text: Elokuussa Kärpät lainasi Koskenkorvan toistaiseksi voimassa olevalla sopimuksella Kokkolan Hermeksen Mestis-joukkueeseen. Hänet valittiin sarjan joulukuun 2018 kuukauden tulokkaaksi ja kuukauden kentälliseen.


title: Jesse Koskenkorva

text: Koskenkorva pelasi alle 18-vuotiaiden MM-kilpailuissa vuonna 2017, jolloin hän voitti hopeaa. Koskenkorva pelasi myös Ivan Hlinkan muistoturnauksessa vuonna 2016 sekä World U-17 Hockey Challengessa marraskuussa 2015.


title: Jesse Koskenkorva

text: Koskenkorvan pikkuveli Samu pelaa puolustajana Kärppien A- ja B-nuorissa. Veljesten isä Jarmo Koskenkorva on pelannut jääkiekkoa alemmilla sarjatasoilla ja heidän setänsä Kimmo Koskenkorva pelasi omalla urallaan yli 600 SM-liigaottelua sekä kaksi kautta Ruotsissa.


title: Juho Korhonen (jääkiekkoilija)

text: Juho Korhonen (s. 19. toukokuuta 1999 Oulu) on suomalainen jääkiekkopuolustaja, joka pelaa Mestis-joukkue Kokkolan Hermeksessä toistaiseksi voimassa olevalla sopimuksella SM-liigajoukkue Oulun Kärpistä.


title: Juho Korhonen (jääkiekkoilija)

text: FinnProspects.com -sivuston toimittaja Asko Huukin mukaan Korhosella on hyökkäyspäässä paljon annettavaa ja hän hallitsee kiekkoa hyvin. Huukin mukaan Korhonen antaa hyviä ja tarkkoja syöttöjä, sijoittuu hyvin hyökkäyspäässä sekä laukoo paljon. Hän on kuitenkin melko pienikokoinen ja häviää tämän vuoksi kaksinkamppailuja. Huukin mukaan Korhonen yrittää paikata pientä kokoaan mailapuolustamisella ja liikkeellään, mutta hän kadottaa kuitenkin ajoittain vastustajan.


title: Juho Korhonen (jääkiekkoilija)

text: Korhonen on Kiimingin Kiekko-Poikien kasvatti. Hän siirtyi kesken kauden 2013–2014 seuran C-nuorten Mestisjoukkueesta Oulun Kärppien C-nuorten SM-sarjajoukkueeseen, jossa Korhonen voitti kauden päätteeksi SM-hopeaa. Kauden 2015–2016 hän aloitti Kalevan Pallon B2-nuorissa, mutta Korhonen palasi kuitenkin kesken kauden Kärppien C-nuoriin. Hän oli C-nuorten SM-karsinnoissa Kärppien tehokkain puolustaja, paras syöttäjä ja toiseksi paras pistemies Aleksi Halmeen jälkeen tehoilla 5+13=18. C-nuorten SM-sarjan runkosarjassa Korhonen teki pelipaikkaansakin nähden kovat tehot tehtyään 32 ottelussa tehot 19+37=56, joilla hän oli Kärppien paras pistemies ja syöttäjä. Korhonen voitti sarjan puolustajien piste-, maali- ja syöttöpörssin sekä sijoittui koko pistepörssissä viidenneksi. Hän oli myös C-nuorten SM-sarjan pudotuspelien tehokkain puolustaja Bluesin Jaakko Haartin kanssa tehoilla 2+8=10. Korhonen voitti kauden päätteeksi C-nuorten SM-hopeaa, palkittiin sarjan parhaana puolustajana Ilpo Koskela -palkinnolla ja valittiin ensimmäiseen tähdistökentälliseen.


title: Juho Korhonen (jääkiekkoilija)

text: Kaudella 2015–2016 Korhonen voitti koko B-nuorten SM-sarjan puolustajien pistepörssin ja jakoi puolustajien maalipörssin voiton KooKoon Antti Palojärven kanssa tehoilla 10+18=28. Hän voitti kauden päätteeksi B-nuorten Suomenmestaruuden ja valittiin sarjan ensimmäiseen tähdistökentälliseen. Ensimmäisellä kokonaisella A-juniorikaudellaan 2016–2017 Korhonen oli Kärppien tehokkain puolustaja tehoilla 11+20=31, joilla hän sijoittui koko A-nuorten SM-liigan puolustajien maalipörssissä toiseksi Sportin Tuomo Viitasalon jälkeen sekä puolustajien pistepörssissä kolmanneksi. Korhonen valittiin kauden päätteeksi sarjan ensimmäiseen tähdistökentälliseen. Hän vahvisti kevätkaudella myös Kärppien B-nuoria, jossa Korhonen voitti kauden päätteeksi SM-pronssia.


title: Juho Korhonen (jääkiekkoilija)

text: Korhonen debytoi kauden 2016–2017 aikana myös Kärppien SM-liigajoukkueessa. Hän sai tililleen ensimmäisen ja kauden ainoaksi jääneen liigaottelunsa 29. marraskuuta 2016 vieraissa Pelicansia vastaan. Korhonen merkittiin Kärppien seitsemänneksi puolustajaksi, mutta hän jäi lopulta kuitenkin ilman peliaikaa.


title: Juho Korhonen (jääkiekkoilija)

text: Huhtikuussa 2017 Korhonen teki Kärppien kanssa kaksivuotisen SM-liigasopimuksen. Hän pelasi kauden 2017–2018 lähinnä seuran A-nuorten vahvuudessa. Korhonen oli joukkueen tehokkain puolustaja tehoilla 5+23=28, joilla hän sijoittui A-nuorten SM-liigan puolustajien pistepörssissä kahdeksanneksi. Korhonen voitti kauden päätteeksi A-nuorten SM-hopeaa. Joulukuussa 2017 hän kävi kahden ottelun mittaisella lainalla Mestis-joukkue Kokkolan Hermeksessä, jossa Korhonen pelasi myös viikon mittaisella koejaksolla. Korhonen pelasi kauden aikana kolme SM-liigaottelua helmikuussa 2018, jolloin Miika Koivisto ja Lasse Kukkosen osallistuminen Pyeongchangin olympiakisoihin sekä loukkaantumiset avasivat hänelle paikan puolustuksesta. Korhonen pelasi kauden ensimmäisen SM-liigaottelunsa Kärpissä 13. helmikuuta 2018 vieraissa JYPiä vastaan, jolloin hän sai myös uransa ensimmäiset jääaikansa liigassa. Korhonen merkittiin Kärppien seitsemänneksi puolustajaksi. Hän sai ottelussa jääaikaa 8.07 minuuttia ja keräsi teholukeman –1.


title: Juho Korhonen (jääkiekkoilija)

text: Elokuussa Kärpät lainasi Korhosen toistaiseksi voimassa olevalla sopimuksella Kokkolan Hermeksen Mestis-joukkueeseen.


title: Juho Korhonen (jääkiekkoilija)

text: Korhonen nimettiin Suomen alle 18-vuotiaiden MM-leiriyhmään vuoden 2017 turnaukseen, mutta hän putosi kuitenkin lopullisesta kisajoukkueesta. Korhonen on pelannut yhteensä 17 poikien maaottelua.


title: Juho Korhonen (jääkiekkoilija)

text: Korhosesta tuli vuonna 2014 ensimmäinen Pohjola-leirille valittu KKP:n pelaaja.


title: Puolan kansalliskirjasto

text: Puolan kansalliskirjasto () on Varsovassa, kahdessa eri osoitteessa toimiva Puolan kansalliskirjasto. Kansalliskirjasto perustettiin 24. helmikuuta 1928. Kansalliskirjasto jatkaa kahden Puola-Liettuan aikana piispana toimineen veljeksen, Józef Andrzej ja Andrzej Stanisław Załuskin perustaman ja vuonna 1747 yleisölle avatun kirjaston perinnettä. Vuonna 1780 Sejm eli Puolan valtiopäivät myönsi kirjastolle vapaakappaleoikeuden kaikkiin valtakunnassa painettuihin kirjoihin. Venäjän miehitettyä Puolan vuonna 1794, kirjaston ydinkokoelma siirrettiin Pietariin, jossa tämä sotasaaliiksi tulkittu 394 150 teoksen kokoelma - joukossa 11 000 käsikirjoitusta ja yli 24 500 etsausta - muodosti keskeisen osan uuden Venäjän keisarillisen kansalliskirjaston peruskokoelmaa. Puolan jakojen jälkeen erityisesti aatelissuvut kartuttivat omia kirjastojaan ja säilyttivät kokoelmissaan myös muuta Puolaan liittyvää aineistoa.


title: Puolan kansalliskirjasto

text: Vuodesta 2007 lähtien kirjaston johtaja on Tomasz Makowski.


title: Puolan kansalliskirjasto

text: Kansalliskirjaston uusi kartuttamien aloitettiin näiden pohjalta pian Puolan itsenäistyttyä uudelleen vuonna 1918. Vuosina 1923–1935 merkittävä osa Załuskin kirjaston kokoelmasta palautettiin Puolaan, ja kirjastoa kartutettiin myös muista Varsovan kirjastoista sekä emigranttiperheiltä saaduilla kirjakokoelmilla. Toisen maailmansodan aikana kansalliskirjaston arvokkain kokoelma - lähes 800 000 nimikettä - hävisi lopullisesti. Kadonneen aineiston joukossa oli noin 50 000 käsikirjoitusta, 2 500 varhaista eurooppalaista painotyötä (inkunaabelia), 80 000 vanhaa painettua kirjaa ja 100 000 piirrosta tai kaiverrusta.


title: Puolan kansalliskirjasto

text: Vuonna 2014 kirjaston kokoelmiin kuului yhteensä 9,9 miljoonaa nimikettä.


title: Puolan kansalliskirjasto

text: Kirjaston keskeisimmät lukuasalit ovat avoinna maanantaista lauantaihin kello 8.30–20.30.


title: Puolan kansalliskirjasto

text: Puolassa myös Krakovan Jagellon yliopiston kirjastolla, jolla on kokoelmissaan yli 7,1 miljoonan nimikettä, on kansalliskirjaston asema.


title: Pop Wine

text: Pop Wine on yhdysvatalaisen trumpetisti Ted Cursonin vuonna 1971 julkaistu albumi.


title: Pop Wine

text: Kaikki kappaleet Ted Curson.


title: Suomalainen talonpoikaistalo (kirja)

text: Suomalainen talonpoikaistalo on vuonna 1979 julkaistu valokuva- ja tietoteos. Sen tekstit ja piirrokset on laatinut Alfred Kolehmainen, ja valokuvat on ottanut Veijo A. Laine. Kirjan on taittanut Markku Reunanen.


title: Suomalainen talonpoikaistalo (kirja)

text: Teos ilmestyi alkujaan vuonna 1979 Otavan kustantamana. Neljäs painos ilmestyi vuonna 2004. Kirjassa esitellään kolmetoista eri talonpoikaistaloa ympäristöineen ja kaksi kylää, joista toinen on Ahvenanmaalla ja toinen Pelkosenniemellä. Kirja on ennen muuta valokuvateos, sen tekstit ovat lähinnä valokuvien ja piirrosten selitystekstejä kunkin kohteen lyhyen kuvauksen, johdanto-osion ja kirjallisuusluettelon lisäksi. Kirjaa varten tehtiin kuusi tiedonkeruu- ja valokuvausmatkaa, yhteensä noin 1 800:sta matkoilla otetusta valokuvasta kirjaan valittiin noin 500. Piirroksia laadittiin noin 100 arkin verran, kaiken kaikkiaan 420 erillistä piirrosta.


title: Suomalainen talonpoikaistalo (kirja)

text: Kirjassa on lukijalle tarkoitetut saatesanat ja johdanto (s. 8-25), minkä jälkeen esitellään valitut kohteet. Lopussa on kirjallisuusluettelo. Kirjaan valitut kohteet ovat teoksen laatijan sanoin "aivan tavallisia maalaistaloja eri puolilla Suomea". Joissakin asuttiin tietojen keruun aikana, mutta toiset oli jo otettu museokäyttöön. Esitellyt talonpoikaistalot ja kaksi kylää ovat seuraavat:


title: Liettuan kansalliskirjasto

text: Liettuan kansalliskirjasto () on Vilnassa toimiva, vuonna 1919 perustettu Liettuan kansalliskirjasto. Kirjasto on nimetty Martynas Mazvydasin (1510–1563) mukaan. Hän käänsi ensimmäisen liettuankielisen kirjan, Katekismuksen vuonna 1547. Liettuan Martynas Mazvydasin kansalliskirjasto on myös Seimasin eli Liettuan parlamentin kirjasto ja sijaitsee vain runsas 50 metriä parlamenttitalosta itään.


title: Liettuan kansalliskirjasto

text: Vuonna 2015 kirjaston kokoelmat käsittivät yhteensä 1,78 miljoonaa nimikettä ja miljoonaa 6,55 teosta. Kirjasto on avoinna pääsääntöisesti arkisin kello 8-21 ja viikonloppuisin kello 10-18.


title: Ernest Lawson

text: Ernest Lawson (s.17. elokuuta 1988 Oulu) on suomalainen näyttelijä, jolla on kokemusta sekä televisio- että elokuvatyöskentelystä. Hän kuuluu muun muassa improvisaatioryhmä Kolinaan. Lawson oli myös vuonna 2015 lopettaneen Lack of Quest -yhtyeen jäsen. Lawson on siviiliammatiltaan opettaja.


title: Ernest Lawson

text: Ernest Lawson oli yksi MTV3:n "Putous"-sketsisarjan tammikuussa 2017 alkaneen 8. tuotantokauden näyttelijöistä. Ennen tätä hän on esiintynyt improvisaatioryhmä Kolinan Sub-kanavan televisiosarjassa "Sub Goes Kolina". Lisäksi Lawson oli Putouksen 9. kaudella, ja sijoittui toiseksi hahmolla Ansa Kynttilä. Vastassa finaalissa hänellä oli Kiti Kokkonen, hahmolla Tanhupallo.


title: Ernest Lawson

text: Lawson nähtiin myös vuonna 2018 kesällä Ruutu Plus -palvelussa (televisiossa sarja alkoi syksyllä 2018 Neloselta) startanneessa kotimaisessa Kummelien alkuperäistekijöiden poliisiteemaisessa komediasarjassa Kontio & Parmas, jossa hän esittää homoseksuaalia poliisia nimeltä Kostamovaara, jonka lempinimiin kuuluu muun muassa "Kongo". Samaisena vuonna hänet myös nähtiin televisiosarjassa Sipoon herttua.


title: Ernest Lawson

text: Lawsonin ensimmäinen roolityö kankaalla oli elokuvassa "Äpärä", jonka Suomen ensi-ilta oli syksyllä 2016. Elokuvassa hän esittää Allua.


title: Ernest Lawson

text: Lawsonin äiti on suomalainen ja isä togolainen. Hän on koulutukseltaan kasvatustieteen maisteri, ja hän on toiminut opettajana peruskoulussa. Lawson on ollut naimisissa vuodesta 2015 saakka ja pariskunta sai lapsen joulukuussa 2017.


title: Mikko Penttilä

text: Mikko Penttilä on suomalainen näyttelijä. Hän valmistui teatteritaiteen maisteriksi Teatterikorkeakoulusta vuonna 2014. Penttilä toimii myös improvisaatioteatteri Stella Polariksen jäsenenä. Hän on kuulunut "Putous"-sketsisarjan päänäyttelijöihin 8. tuotantokaudesta lähtien. Penttilän Taika-Pasi voitti Putouksen 10. kauden sketsihahmokisan. Hän on näytellyt myös elokuvassa "Juoppohullun päiväkirja". Syksyllä 2017 häntä on nähty myös MTV3:n "Älä jäädy"-viihdeohjelmassa.


title: Pilvi Hämäläinen

text: Pilvi Hämäläinen (s. 7. toukokuuta 1985 Lieksa) on suomalainen näyttelijä. Hän oli yksi MTV3:n "Putous"-sketsisarjan keväällä 2017 esitetyn 8. tuotantokauden päänäyttelijöistä. Hämäläinen voitti hahmollaan Aina Inkeri Ankeinen kyseisen kauden sketsihahmokilpailun. Hän esittää Ankeista myös jouluna 2017 esitetyssä "Ankeisen joulutervehdys" -televisioelokuvassa.


title: Pilvi Hämäläinen

text: Hämäläinen oli mukana myös "Putouksen" yhdeksännellä tuotantokaudella, joka esitettiin keväällä 2018. Hänen yhdeksännen kauden hahmonsa oli Tuija Eronen.


title: Pilvi Hämäläinen

text: Pilvi Hämäläinen on mukana myös Putouksen kymmenennellä tuotantokaudella ja hänen sketsihahmonsa on Make-Vauva.


title: Pilvi Hämäläinen

text: Hämäläinen on näytellyt muun muassa Kokkolan kaupunginteatterissa sekä Turun kaupunginteatterissa. Kokkolassa ohjelmistossa on ollut Hämäläisen kirjoittama näytelmä "Jäähyväiset Pamela Andersonille". Kesällä 2012 Hämäläinen näytteli Peppi Pitkätossua Vartiovuoren kesäteatterissa Turussa.


title: Pilvi Hämäläinen

text: Hämäläinen kävi lukion jälkeen Varsinais-Suomen Kansanopiston teatterilinjan ja opiskeli sitten elokuvaleikkausta Turun taideakatemiassa. Koe-esiintymisten kautta hän alkoi saada teatteritehtäviä, muun muassa avustajana Turun kaupunginteatterin "Tukkijoella"-näytelmässä 2008. Teatterikorkeakouluun Hämäläistä ei hyväksytty, mutta hän opiskeli teatteri-ilmaisun ohjaajaksi Metropolia-ammattikorkeakoulussa.


title: Pilvi Hämäläinen

text: Hämäläinen on esiintynyt vuodesta 2016 Yle TV2:n "Villi kortti" -urheilupaneeliohjelman vakiopanelistina.


title: Pilvi Hämäläinen

text: Keväällä 2018 Hämäläinen nähdään Nelosen ja Ruudun "Keisari Aarnio" -televisiosarjassa rikostoimittaja Minna Passin roolissa.


title: Decision Day

text: Decision Day on saksalaisen thrash metal -yhtye Sodomin 15. studioalbumi, joka julkaistiin 26. elokuuta 2016 levymerkillä Steamhammer. Albumin teemana on yhtyeelle perinteikkäästi sodankäynti.


title: Decision Day

text: Albumin kansikuva on poliittisesti latautunut. Kannen hahmolla on kahdet kasvot, jossa puolellansa olevat Venäjän sekä Yhdysvaltain liput viittaavat kylmään sotaan ja venäläis-amerikkalaiseen vastakkainasetteluun.


title: Decision Day

text: Albumi sai hyvän vastaanoton. Metal Injectionin J. Andrew antoi albumille arvosanan 7.5/10, ja kehui erityisesti sanoituksista sekä laulaja Tom Angelripperin laulun ulosannista, jota se piti perinteiselle thrash metalille hienoisen tummanpuhuvana, ja nosti albumin kahden edeltäjänsä edelle. Kritiikkiä saivat yhteislauluosuudet, joita hän piti outoina. V2.fi -sivuston Jesse Kärkkäinen antoi albumille kolme tähteä viidestä, ja piti sitä perushyvänä julkaisuna joka vaatii useamman kuuntelukerran avautuakseen. Kaaoszinen Sami Elamaa antoi albumille arvosanan 7+/10. Hän piti albumia mainiona, mutta sanoi usean kappaleen toistavan samaa kaavaa. Metalliluolan Marko Klingberg piti albumia onnistuneena sävellyksestä soundeihin, ja sanoi sen olevan parasta Sodomia vuosiin.


title: Sinuhe (kappale)

text: ”Sinuhe” on suomalaisten rap-muusikkojen Cheekin ja Elastisen muodostaman Profeetat-duon ensimmäinen single, jonka julkaisivat Warner Music Finland ja Liiga Music 29. marraskuuta 2016. Kappale debytoi radiosoittolistan sijalla 33, ja se pysyi listalla yhteensä 5 viikkoa.


title: Sinuhe (kappale)

text: Kappaleen nimi viittaa Mika Waltarin Sinuhe egyptiläinen -romaaniin. Teoksia yhdistää se, että sekä kappaleen kertosäkeessä että romaanissa toistuu lause ”niin on ollut, ja niin on aina oleva”. Nimeä Sinuhe ei mainita kappaleella kertaakaan.


title: Sinuhe (kappale)

text: YleX kuvaili ”Sinuhen” olevan ”suoraviivainen, valtavalla uholla perinteitä kunnioittava, hyvällä tavalla juurilleen palaava ja täydellisesti areenoille sopiva kappale”.


title: Sinuhe (kappale)

text: Kappaleen ensimmäinen live-esitys tapahtui Rähinä Live -konsertissa Nosturissa Helsingissä 5. joulukuuta 2016.


title: Epitome of Torture

text: Epitome of Torture on saksalaisen thrash metal -yhtye Sodomin 14. studioalbumi. Se julkaistiin Euroopassa 26. huhtikuuta sekä Yhdysvalloissa 7. toukokuuta 2013. Albumi on yhtyeen ensimmäinen rumpali Markus ”Makka” Freiwaldin kanssa.


title: Epitome of Torture

text: Albumi julkaistiin Euroopassa 26. huhtikuuta sekä Yhdysvalloissa 7. toukokuuta 2013.


title: Epitome of Torture

text: Albumi sai pääosin hyvän vastaanoton. Kaaoszinen Sami Elamaa piti albumia ”raakana, nopeana ja ilkeänä julkaisuna”. MetalSucks -sivuston arvioija antoi albumille kolme tähteä viidestä. Hän piti sitä hyvänä perusalbumina ja kuuntelun arvoisena teoksena, vaikkei pitänytkään sitä yhtenäisenä tai erityisen muistettavana. Angry Metal Guy antoi albumille arvosanan 2/5, ja sanoi albumia hätäisesti tehdyksi, kypsymättömäksi eikä hän pitänyt kappaleita tarttuvana, sekä sanoi sen olevan yksi yhtyeen pohjanoteerauksista. Blabbermouthin Ray Van Horn piti albumia tunnelmaltaan usvaisena, erinomaiseksi hiottuna teoksena. Kehuja saivat erityisesti kitaristi Bernemannin kitarasoolot. Imperiumin Marko Saarinen sanoo palasten loksahtaneen pitkästä aikaa kohdalleen, vaikka yhtye kierrättääkin omaa tuotantoaan.


title: Frogner

text: Frogner on Oslon kaupunginosa. Se sijaitsee kaupungin varakkaassa länsiosassa.


title: Frogner

text: Frognerissa sijaitsee Frognerin puisto, jonka osana on patsaistaan tunnettu Vigelandin puisto. Frognerissa on myös hyviä ostosmahdollisuuksia ja ravintoloita, joten se on matkailijoiden suosiossa.


title: Club La Persé

text: Club La Persé on helsinkiläinen eksentrinen klubikollektiivi, jota pidetään Suomen "club kidz" -kulttuurin pioneerinä. Klubin tavaramerkkeinä ovat olleet vahvasti teemoitetut ylivedetyt, näyttävät asut ja meikit sekä sukupuolirooleilla leikittely. Helsingin Sanomat valitsi La Persé -kollektiivin 2007 Helsingin parhaaksi bailupoppooksi ja City-lehti kaupungin parhaiksi pukeutujiksi. La Persén kappale "My Little World" oli yksi Suomen vuoden 2017 euroviisuehdokkaista.


title: Club La Persé

text: Club La Persé -kollektiivin perustivat vuonna 2005 Pietari Kaakkomäki, Minna Parikka, Kirsi Nisonen, Jan Koskinen ja Vesa Kemppainen. Klubin dj:nä toiminut Pietari Kaakkomäen mukaan se syntyi kun Lontoossa asuneet muoti-ihmiset olivat näivettyä Helsingin yöelämässä. Ryhmä on kertonut ottaneensa vaikutteita 1990-luvulla toimineesta Plastic Pony -performanssiryhmästä, jossa osa sen jäsenistä oli mukana. Plastic Pony ravisteli sukupuolikäsityksiä muun muassa parodisten muotinäytösten avulla.


title: Club La Persé

text: Kuuluisia Club La Persé vierailijoita ovat olleet Jenni Hiltunen, Rosa Liksom, Fiona Timantti, Prinsessa Julia, Tasty Tim, Disco Smack Josh & Andy, Ray Noir, Lady lloid, Janne Räisänen, Ninja Sarasalo, Daniel Palillo, Antti Asplund, Kotirouva Marsista:Tatu ja Klaus Haapaniemi.


title: Club La Persé

text: La Persén kappale "My Little World" osallistui Uuden Musiikin Kilpailuun 2017 ja oli siten yksi Suomen vuoden 2017 euroviisuehdokkaasta. Kappaleen on kirjoittanut Prinsessa Julia ja tuottanut Jaakko Salovaara. Musiikkivideon ohjaajana toimi Christer Lindström, joka teki käsikirjoituksen yhtyeen antaman vision pohjalta. Yhtyeeltä itseltään tuli puvustus sekä toivomus siitä, että Lindström ohjaisi videon drag queen -hahmonaan Carlotta Moorena ja, että hän näkyisi myös videolla.


title: Kanadan kansalliskirjasto ja -arkisto

text: Kanadan kansalliskirjasto ja -arkisto (, LAC; , BAC) on Ottawassa toimiva, vuonna 2004 perustettu Kanadan kansalliskirjasto ja -arkisto. Se sijaitsee Ottawajoen äärellä, melko lähellä Kanadan parlamenttirakennusta.


title: Kanadan kansalliskirjasto ja -arkisto

text: Ennen nykyistä organisaatiota Kanadan kansalliskirjasto ja arkisto toimivat erillisinä laitoksina. Kansallisarkiston pohjana oli vuonna 1872 perustettu Maatalousministeriön osasto. Vuonna 1912 siitä muodostettiin itsenäinen arkistolaitos (Public Archives of Canada). Tämä nimettiin vuonna 1987 Kanadan kansallisarkistoksi (the National Archives of Canada). Kansalliskirjasto Kanadaan perustettiin puolestaan vuonna 1953.


title: Kanadan kansalliskirjasto ja -arkisto

text: Kansalliskirjasto ja -arkiston laajoihin kokoelmiin ja arkistoihin sisältyy muun muassa


title: Suljettu saari (kirja)

text: Suljettu saari on Dennis Lehanen romaani, joka on ilmestynyt vuonna 2003..


title: Suljettu saari (kirja)

text: Romaaniin perustuu Martin Scorsesen ohjaama elokuva "Suljettu saari".


title: Suljettu saari (kirja)

text: Kirjan päähenkilönä on seriffi Teddy Daniels. Kirjan alussa Daniels saapuu apulaisensa Chuck Aulen kanssa eristyneellä saarella sijaitsevaan vankimielisairaalaan, josta on kadonnut murhaaja Rachel Solando. Saarta tutkiessaan Daniels ja Aule päätyvät tulokseen, että kadonnut vanki ei voi olla kaukana. He löytävät Solandon sellistä salaperäisen neljän laiksi nimetyn viestin. Daniels löytää salaperäisen viestin jonka päättelee osoittavan Solandon suunnitelman. Seuraavaksi Daniels haastattelee asukkaita ja henkilökuntaa saaden selville vain sen, että heille syötetään valmiiksi kerrottua tarinaa eri sanoin. Daniels ja Aule haastattelevat vankimielisairaalan asukkaita ja vartijoita ja heistä tuntuu, että kaikki kertovat saman tarinan hieman eri sanoin. Siksi Daniels päättelee, että kaikki ovat salaliitossa häntä vastaan. Danielsin ja Aulen tutkiessa koodia saarella Aule katoaa, eikä kukaan henkilökunnasta myönnä, että Danielsilla on ollut apuri mukanaan. Tämän jälkeen Daniels pyrkii pois saarelta, mutta hänen yrityksensä estetään. Siksi Daniels polttaa vankimielisairaalan johtajan auton. Daniels kuulee, että läheisessä majakassa tehdään laittomia lobotomioita vangeille, joten hän päättää lähteä ottamaan selvää asioista. Matkalla majakalle Daniels joutuu tyrmäämään vartijan ja sieppaa tältä aseen. Majakassa Daniels tapaa sairaalan johtajan, joka kertoo kaiken olleen näytelmää Danielsia varten, ja ehdottaa, että Daniels pääsee vielä pakoon, jos ampuu johtajan. Emmittyään Daniels ampuu päätellen aseen painosta, että se on ladattu.


title: Suljettu saari (kirja)

text: Ampuminen johtaa vain vesipyssyn laukeamiseen, ja Chuckiksi esittäytyneen henkilön tulon paikalle. Daniels ei aluksi usko, että Chuck on psykiatri, joka on hoitanut häntä usean vuoden ajan. Pakon sanelemana Daniels myöntää olleensa väärässä ja yrittää hämätä hoitajia, mutta sekoittaa kohta vankilan johtajan Chuckiksi luulemaansa henkilöön. Kirjan lopussa Danielsin joutuu pakkopaitaan.


title: Georgi Ušakov

text: Georgi Ušakov (30. tammikuuta 1901 Lazarevskojen kylä, Habarovskin aluepiiri, Neuvostoliitto – 1963 Moskova, Neuvostoliitto) oli venäläinen tutkimusmatkailija. Hän oli syntyisin Siperiasta Amurin varrelta. Vuonna 1926 hänet nimitettiin Venäjän Kaukoidän aluepiirin toimeenpanevan komitean Pohjoisen jäämeren Wrangelinsaaren ja Geraldinsaaren hallinnon päälliköksi eli kuvernööriksi. Se tarkoitti, että hän sai pyyntönsä mukaan vastuulleen Wrangelinsaaren asuttamisen.


title: Georgi Ušakov

text:
Ušakov kävi Habaroskissa opettajaseminaarin ja työskenteli sen jälkeen erilaisissa tehtävissä, joista merkittäväksi muodostui osallistuminen V. K. Arsenjevin tutkimusretkelle. Hän opiskeli sitten Vladivostokin yliopistossa mutta Venäjän tilanteen vuoksi ei suorittanut tutkintoa, sillä hän palveli armeijassa sisällissodassa.
Ušakov oli vuodesta 1924 Venäjän maantieteellisen seuran täysjäsen. Hän oli esittänyt kansankomissaarien neuvostolle, että hänet nimitettäisiin vastaamaan Wrangelinsaaren asuttamistehtävästä. Anomuksessa hän totesi, että asuttaminen oli tärkeä erityisesti poliittisten etujen ja saaren luonnontieteellisen ja maantieteellisen tutkimisen vuoksi, ei niinkään taloudellisista syistä. Nuoresta iästään huolimatta 25-vuotias Ušakov sai tehtävän.


title: Georgi Ušakov

text: Organisointikykyinen Ušakov valvoi matkaa varten valitun höyrylaiva "Stavropolin" korjaamisen ja varustamisen, hankki varusteet ja kokosi miehistön, johon kuului neljä samaania turvaamaan saaren tulevien asukkaiden yhteistyön. 59-jäseninen seurue saapui saarelle 7. elokuuta 1926. Saarelle perustettiin kauppasiirtola, josta tuli nahkoja ja mursun syöksyhampaita välittävä tuottava yritys. Rodgersinlahteen perustettu kylä sai myöhemmin hänen kunniakseen nimen Ušakovskoje. Ušakovin kolmen vuoden työrupeaman jälkeen hänen seuraajakseen tuli Aref Minejev. Minejevin seuraaja oli Konstantin Semjontšuk, joka joutui syytteeseen murhasta, tuomittiin kuolemaan ja ammuttiin.


title: Georgi Ušakov

text: Wrangelinsaaren tehtävän jälkeen Ušakov organisoi tutkimusmatkan Severnaja Zemljalle, ja sittemmin hän osallistui useille muille retkille, joiden aikana hän teki yli 50 pohjoista löytöä. Hän kirjoitti kolme kirjaa ja lukuisia artikkeleita.


title: Georgi Ušakov

text: Merkittävästä työstään Ušakov sai useita Neuvostoliiton palkintoja.


title: Georgi Ušakov

text: Ušakov on haudattu Severnaja Zemljalle Domašnin saarelle.


title: Gotham Awards

text: Gotham Independent Film Award on yhdysvaltalainen elokuvapalkinto, joka jaetaan vuosittain independent-elokuvien tekijöille New Yorkissa pidettävässä gaalassa. Se on jaettu vuodesta 1991 lähtien.


title: Superstar (laskettelurinne)

text: Superstar on laskettelurinne Killington Resortissa Killingtonissa Vermontissa Yhdysvalloissa.


title: Superstar (laskettelurinne)

text: Alppihiihdon maailmancupin kilpailut järjestettiin toisen kerran 38-vuoden tauon jälkeen Vermontissa Superstar-rinteessä marraskuussa 2016, myös kausilla 2018 ja 2019 järjestettiin alppihiihdon maailmancupin naisten tekniikkalajikilpailut tässä rinteessä.


title: Superstar (täsmennyssivu)

text: Superstar tarkoittaa seuraavia:


title: Krotamitoni

text: Krotamitoni (CHNO) on tyydyttymättömiin amideihin kuuluva orgaaninen yhdiste. Yhdistettä käytetään lääketieteessä ja eläinlääketieteessä syyhyn ja eräiden muiden punkkien aiheuttamien infektioiden hoitoon.


title: Krotamitoni

text: Krotamitoni on huoneenlämpötilassa vaalenakellertävää nestettä. Yhdiste liukenee orgaanisiin liuottimiin kuten alkoholeihin.


title: Krotamitoni

text: Krotamitoni on myrkyllistä punkeille, mutta sen vaikutusmekanismi ei ole tunnettu. Lisäksi yhdiste lieventää kutinaa. Krotamitonia käytetään niin ihmisillä kuin eläimilläkin esimerkiksi koirilla syyhypunkin aiheuttaman syyhyn hoitamiseen. Krotamitonia käytetään tyypillisesti voiteena, jossa vaikuttavaa ainetta on 10 massaprosenttia. Hoito kestää 3–5 vuorokautta. Undulaateilla krotamitonia voidaan käyttää punkkien aiheuttamien sairauksien hoitamiseen. Tyypillisin krotamitonin aiheuttama haittavaikutus on ihottuma. Nykyään krotamitoni on suurelta osin korvattu tehokkaammalla permetriinillä.


title: Krotamitoni

text: Krotamitonin synteesin lähtöaineet ovat krotonihappo, o-toluidiini ja dietyylisulfaatti. Krotonihappo ja o-toluidiini reagoivat muodostaen amidin, joka alkyloidaan dietyylisulfaatin avulla. Vaihtoehtoinen tapa on ensin alkyloida o-toluidiini dietyylisulfaatilla ja tämän jälkeen muodostaa amidi reaktiolla krotonihapon tai sen happokloridin kanssa.


title: Kööpenhaminan taistelu

text: Kööpenhaminan taistelu käytiin Kööpenhaminan redillä 2. huhtikuuta 1801 Ison-Britannian ja Tanska-Norjan laivastojen kesken. Britannian laivasto-osastoa komensi amiraali Horatio Nelson.


title: Kööpenhaminan taistelu

text: Britit halusivat hajottaa pohjoisten valtioiden puolustusliiton, johon olivat liittyneet Tanska-Norja, Venäjä ja Ruotsi. Se oli osa suurempaa brittiläisvastaista liittokuntaa, johon oli tarkoitus saada kaikki Britannian naapuruston rannikkovaltiot, suurimpina Venäjä, Ranska ja Espanja. Pohjoisen puolustusliiton vahvin laivasto oli Kööpenhaminassa majaileva Tanskan ja Norjan laivasto. Britannia lähetti laivastonsa tuhoamaan sitä. Yksipäiväinen taistelu 2. huhtikuuta 1801 vaati molemmilta osapuolilta tuhansia kaatuneita. Taistelu päättyi aselepoon, jossa Tanska-Norja luopui liitostaan Venäjän ja Ruotsin kanssa.


title: Lisa Fischer

text: Lisa Fischer (s. 1. joulukuuta 1958) on yhdysvaltalainen laulaja-lauluntekijä. Hän on julkaissut albumin "So Intense" vuonna 1991 sekä 14 singleä vuosina 1983–2010. Taustalaulajana hän on esiintynyt muun muassa Tina Turnerin ja Stingin levyillä. Vuodesta 1989 Fischer on kuulunut The Rolling Stonesin kiertuekokoonpanoon, ja hän esittää yhtyeen konserteissa duettoja Mick Jaggerin kanssa.


title: Ben Woodburn

text: Ben Woodburn (s. 15. lokakuuta 1999 Cheshire, Englanti) on walesilainen jalkapalloilija, joka edustaa Englannin Valioliigassa pelaavaa Liverpoolia. Marraskuussa 2016 Woodburnista tuli Liverpoolin seurahistorian nuorin maalintekijä, kun hän onnistui maalinteossa Leedsiä vastaan Englannin liigacupin puolivälieräottelussa. Woodburn oli maalin tehdessään 17 vuoden ja 45 päivän ikäinen.


title: Gotham Independent Film Awards 2016

text: Gotham Independent Film Awards 2016 oli 26. Gotham Awards -gaala, joka järjestettiin 28. marraskuuta 2016. Gaalassa palkittiin vuoden 2016 parhaita indie-elokuvia. Ehdokkaat julkistettiin 20. lokakuuta 2016. Eniten palkintoja sai "Moonlight".


title: Gotham Independent Film Awards 2016

text: Voittajat on listattu ensimmäisenä ja merkitty kaksoisristillä ()


title: La Verte des Houches

text: La Verte des Houches eli Kandahar on laskettelurinne Saint-Gervais-les-Bainsin ja Les Houchesin kunnissa Ranskassa.


title: La Verte des Houches

text: La Verte des Houches -rinteellä järjestetään alppihiihdon maailmancupin kilpailuja. Siellä on järjestetty myös MM-kilpailuja vuosina 1937 ja 1962. Se on toinen Ranskan maailmancuptasoinen FIS-sertifioitu miesten syöksylaskurinne, toinen on Stade Olympique de Bellevarde Val d’Isèressä.


title: La Verte des Houches

text: La Verte des Houchesin yläasema sijaitsee 1 880 metriä merenpinnan yläpuolella Le Prarion -vuoren ylängöllä, se on myös miesten syöksylaskuradan lähtöpaikka. Lähdön jälkeen alkaa lyhyt liukuosuus ennen ensimmäistä "La Cassure"- hyppyriä, josta lennetään 50–80 metriä.


title: La Verte des Houches

text: Sitten tulee "Ericksen" ja "Rocher blanc" -kapeikot, jossa on supersuurpujottelumaisia mutkia. Niiden jälkeen tulee "Le saut du Goulet" -hyppyri, joka on radan vaikein hyppyri. Sen jälkeen tulee liukuosuudet "Bosse à Perrot" ja "Bosse du Cluz", joissa on vaihtelevia pinnanmuotoja. Niiden jälkeen tulee tiukka S-mutka "S à Pessi". Sen jälkeen tulee radan tasaisimmat osuudet "Passage de la FIS", "Bosse de la Rupe", "Bosse du Covagnet" ja "Vernet". Liukuosuus päättyy "Saut de la Route" (Tiehyppyri), josta laskijat hyppäävät Route du Col de Voza -tien ylitse. Sen jälkeen tulee vaikea oikealle kääntyvä off camber mutka "Schuss Battendier", jonka jälkeen avautuu maalisuora.


title: La Verte des Houches

text: Syöksylaskuradan maali sijaitsee 1 030 metriä merenpinnan yläpuolella Les Trabetsin kylässä lähellä Les Houchesin keskustaa.


title: Love & Friendship

text: Love & Friendship on vuonna 2016 ensi-iltansa saanut romanttinen draamakomedia, jonka on ohjannut ja käsikirjoittanut Whit Stillman. Se perustuu Jane Austenin kirjoittamaan kirjeromaaniin "Tahto ja toiveet" ().


title: Astangu

text: Astangu on asuinalue () Haaberstin kaupunginosassa Tallinnassa. Sen pinta-ala on 207 hehtaaria ja väkiluku 3 695 henkeä (1.1.2018). Vuoden 2014 alussa asuinalueen väestöstä 17 prosenttia oli virolaisia.


title: Astangu

text: Astangun pohjoisrajan tuntumassa on iso Harku järv, joka on kuitenkin kokonaan Pikaliivan asuinalueen puolella.


title: 30 Years Sodomized: 1982–2012

text: 30 Years Sodomized: 1982–2012 on saksalaisen thrash metal -yhtye Sodomin musiikkiboksi, joka julkaistiin Saksassa 15. kesäkuuta 2012 levymerkillä Steamhammer.


title: 30 Years Sodomized: 1982–2012

text: Kokoelma sisältää albumit "Official Bootleg: The Witchhunter Decade", useita livekappaleita, ennenjulkaisemattomia demonauhoituksia sekä yhtyeen ainoan alkuperäisjäsenen "30 Years’ War" -levyt, joiden kappaleet on koonnut yhtyeen ainoa alkuperäisjäsen Tom Angelripper.


title: Veri ruokana

text: Verta käytetään monen ruokalajin aineksena. Veressä on runsaasti proteiinia ja rautaa.


title: Veri ruokana

text: Verestä valmistetaan ympäri maailmaa verimakkaraa. Suomessa verimakkara nautitaan puolukkasurvoksen kanssa. Tunnettuja verimakkaroita ovat brittiläinen mustamakkara "black pudding", espanjalainen pehmeä verimakkara "morcilla", virolainen "verivorst" ja tamperelainen mustamakkara sekä aiemmin suosittu palttu.


title: Veri ruokana

text: Verilettuja syödään Suomessa ja muissa Pohjoismaissa. Puolalaisen "czarnina"-keiton ainesosia ovat veri, liha ja hedelmät. Italialaiset sekoittavat verta "sanguinaccio"-suklaavanukkaaseen. Ranskassa verta voidaan laittaa pataruokiin, kuten "viinikukkoon". Muita veriruokia ovat kampsu ja mustakeitto.


title: Veri ruokana

text: Tansanialaiset maasait juovat lehmän kaulasta vuodatettua tuoretta verta maitoon sekoitettuna. Inuitit juovat hylkeen verta.


title: Veri ruokana

text: Aasiassa käytetään perinteisesti ankan tai sian verta. Kiinassa veren annetaan hyytyä, minkä jälkeen se viipaloidaan. Taiwanissa veri sekoitetaan riisiin, höyrytetään, maustetaan ja muotoillaan riisikakuiksi, joita myydään katuruokana. Pohjois-Vietnamissa verta jäähdytetään, hyydytetään ja käytetään raakakeittoihin.


title: Kalliosara

text: Kalliosara ("Carex rupestris") on sirkumpolaarisesti esiintyvä sarakasveihin kuuluva ruoho. Se on kapealehtinen, ja sen 5–20 senttimetriä korkea varsi on pysty. Kalliosara on kaksineuvoinen, ja sen tähkä on 8–15 millimetriä pitkä. Sitä kasvaa sekä Euraasian että Pohjois-Amerikan pohjoisosissa tundralla, rinteillä ja harjanteilla.


title: Kalliosara

text: Kalliosara on kapealehtinen ja löyhästi mätästävä ruoho. Sen varsi on pysty ja 5–20 senttimetriä korkea. Varren tyvitupet ovat punaruskeat, ja lehdet ovat varren pituiset tai lyhyemmät. Lehtilapa on 1–2 millimetriä leveä, litteä tai kourumainen ja väriltään tumman harmaanvihreä.


title: Kalliosara

text: Kalliosaran kukinto on 8–15 millimetriä pitkä tähkä. Kasvi on kaksineuvoinen, ja hedekukat ovat tähkän kärjessä ja emikukkia on 3–8. Hedekukassa on kolme hedettä ja emikukassa kolme luottia, joita ympäröi pullakko. Pulakot ovat 2,5–4 millimetriä pitkiä, typäkän munanmuotoisia, pystyjä, kaljuja ja kellanruskeita. Kalliosara on tuulipölytteinen, ja sen hedelmä on pullakon sisällä kypsyvä pähkylä.


title: Kalliosara

text: Kalliosara on sirkumpolaarinen laji, ja sitä kasvaa kaikkialla arktisilla alueilla. Lajin levinneisyysalue kattaa Euraasiassa Islannin, Fennoskandian ja Venäjän pohjoisosat, mukaan luettuna monet saaret, kuten Huippuvuoret, Novaja Zemljan ja Wrangelinsaaren. Pohjois-Amerikassa sitä kasvaa Alaskassa, Kanadan pohjois- ja keskiosissa sekä Grönlannissa. Suomessa sitä tavataan melko harvinaisena Pohjois-Lapissa ja Koillismaalla.


title: Kalliosara

text: Kalliosaraa kasvaa kuivilla paikoilla jokitörmillä, tundralla, rinteillä ja harjanteilla. Se kasvualustana voi olla sora, hiekka, hiesu ja moreeni. Laji on myös kalkinsuosija.


title: Tilo (yritys)

text: Tilo SA on sveitsiläis-italialainen junayhtiö, joka toimii Etelä-Sveitsissä sekä Pohjois-Italiassa. Yhtiön omistavat Sveitsin valtion rautatieyhtiö SBB ja Lombardian alueellinen junayhtiö Trenord puoliksi. Tilo on juridisesti sveitsiläinen yhtiö, ja sen kotipaikka on Bellinzona.


title: Tilo (yritys)

text: Tilolla on paikallisjunaliikennettä Lombardian alueella Italiassa sekä Ticinon ja Urin kantoneissa Sveitsissä. Liikenne Uriin alkoi joulukuussa 2016, kun Gotthardin tunnelin paikallisliikenne siirtyi Tilolle kaukoliikenteen siirryttyä Gotthardin pohjatunneliin.


title: Tilo (yritys)

text: Yrityksen junat kulkevat yhdeksää reittiä:


title: Cattin’ Curson

text: Cattin’ Curson, Yhdysvalloissa nimellä Typical Ted, on yhdysvaltalaisen trumpetisti Ted Cursonin vuonna 1973 julkaistu albumi.


title: Cattin’ Curson

text: Kaikki kappaleet Ted Curson.


title: Veikko Korkala

text: Veikko Korkala (s. 28. joulukuuta 1942) on suomalainen elokuva-alan ja ravimaailman vaikuttaja. Korkala toimi Suomen elokuvasäätiön ensimmäisenä toimitusjohtajana vuosina 1981–1986. Sitä ennen hän toimi tuotantopäällikkönä ja yhtenä käsikirjoittajana Rauni Mollbergin vuoden 1977 elokuvassa "Aika hyvä ihmiseksi". Hän oli yhtenä tuottajana myös suomalais-unkarilaisessa yhteistuotannossa "Tullivapaa avioliitto" (1980).


title: Veikko Korkala

text: Veikko Korkala on kirjoittanut yhdessä Seppo Aaltosen kanssa tietoteoksen "Raviurheilu" (Kirjayhtymä 1976). Hän on myös omistanut ravihevosia.


title: Marylandin rautatieasema

text: Marylandin rautatieasema on asema Englannin itäisen pääradan varrella Marylandin alueella Lontoon Newhamin kaupunkipiirissä. Se sijaitsee Oyster-vyöhykkeellä 3. Vuonna 2015 sen kautta kulki 965 000 matkustajaa.


title: Marylandin rautatieasema

text: Great Eastern Railway -yhtiö avasi aseman 6. tammikuuta 1873 nimellä Maryland Point. Alkuperäinen asemarakennus korvattiin uudella vuonna 1891, kun rataosuudelle rakennettiin lisää raiteita. Nimi lyheni nykyiseen muotoonsa 28. lokakuuta 1940.


title: Marylandin rautatieasema

text: TfL Rail otti liikenteen linjalla haltuunsa toukokuussa 2015. Sen paikallisjunat Liverpool Streetin ja Shenfieldin välillä ovat ainoat Marylandissa pysähtyvät junat. Linja on osa Crossrail-hanketta, joka nimetään Elizabeth Lineksi vuonna 2018 ja valmistuu seuraavana vuonna.


title: Tilo

text: Tilo tarkoittaa muuan muassa seuraavaa:


title: Sacred Warpath

text: Sacred Warpath on saksalaisen thrash metal -yhtye Sodomin EP-levy, joka julkaistiin vuonna 2014 levymerkillä Steamhammer. Se julkaistiin Saksassa 28. marraskuuta 2014, muualla Euroopassa 1. joulukuuta ja Yhdysvalloissa tammikuussa 2015. Se sisältää yhden uuden kappaleen ja kolme liveversiota aiemmin julkaistuista kappaleista. EP:stä julkaistiin CD-painos ja rajoitettu tuhannen kappaleen 10” vinyylipainos kirkkaasta vinyylistä.


title: Ullern

text: Ullern on Oslon kaupunginosa. Se sijaitsee kaupungin länsiosassa. Ullernissa on 32 000 asukasta ja melkein yhtä monta työpaikkaa.


title: Ring of Fire

text: Ring of Fire on single Johnny Cashin vuoden 1963 albumilta "". Sen kirjoitti June Carter. Kappale kuvaa rakastumista, ja siitä muodostui yksi Cashin uran tunnetuimmista kappaleista.


title: Ring of Fire

text: Kappaleen nauhoitti ensimmäisenä June Carterin sisko Anita, ja kuultuaan sen Johnny Cash nauhoitti oman versionsa. Vuonna 1969 kappaleen nauhoitti The Animals -yhtye, ja heidän versionsa kappaleesta pääsi Britannian singlelistan sijalle 35, Saksan singlelistan sijalle 24 ja Australian singlelistan sijalle 10.


title: Carina Geber-Teir

text: Carina Geber-Teir (s. 1972) on suomalainen viestintäjohtaja. Hän on työskennellyt vuodesta 2009 alkaen OP:n viestintäjohtajana ja johtokunnan jäsenenä. Hän on myös OP Osuuskunnan johtokunnan varajäsen, joka raportoi OP:n pääjohtaja Reijo Karhiselle. Geber-Teirin vastuulla on identiteetti ja viestintä eli brändi, markkinointi, ulkoinen ja sisäinen viestintä sekä yhteiskuntavastuu.


title: Carina Geber-Teir

text: Vuodesta 2013 lähtien Geber-Teir on ollut Yleisradion hallituksen ja sen tarkastusvaliokunnan jäsen sekä Finanssialan Keskusliiton viestintätoimikunnan puheenjohtaja. Lisäksi hän on Unico Banking Groupin viestintätoimikunnan jäsen.


title: Carina Geber-Teir

text: Geber-Teir valmistui valtiotieteiden maisteriksi Helsingin yliopistosta vuonna 1997. Vuonna 1998 hän toimi Ulkoasiainministeriön Eurooppa-tiedotuksen Pohjanmaan aluetiedottajana, ja seuraavana vuonna Vaasan yliopiston kansainvälisten asiain koordinaattorina. Vuosina 1999–2001 hän toimi sosiaali- ja terveysministeriön tiedottajana ja vuosina 2002–2009 työeläkevakuutusyhtiö Varman viestintäjohtajana.


title: Troy Stecher

text: Troy Stecher (s. 7. huhtikuuta 1994 Richmond, Brittiläinen Kolumbia, Kanada) on kanadalainen jääkiekkopuolustaja, joka pelaa NHL-joukkue Vancouver Canucksin organisaatiossa. Elite Prospects -sivuston mukaan hän on kahden suunnan puolustaja, joka on hyvä sekä kiekollisena että kiekottomana. Sivusto mainitsee Stecherilla olevan hyvät kädet, pelinavaustaidot ja kertoo hänen tekevän fiksuja, tietoisia ratkaisuja kiekon kanssa. Stecher kuitenkin pitää ajoittain kiekkoa liikaa omassa puolustuspäässä. The Hockey News -sivuston mukaan hän on myös varsin pienikokoinen pelipaikkaansa nähden, mutta Stecher menee kuitenkin varsin ennakkoluulottomasti tilanteisiin. Hän laukoo oikealta.


title: Troy Stecher

text: Stecher pelasi Brittiläisen Kolumbian paikallisia juniorisarjoja kotikaupungissaan Richmond Bluesin joukkueessa, jonka jälkeen Portland Winterhawks varasi hänet 149. pelaajana WHL:n varaustilaisuudessa 2009. Stecher ei kuitenkaan koskaan siirtynyt CHL:ään, jotta hän voisi pelata myöhemmin Yhdysvaltain yliopistosarjoissa. Stecher vietti seuraavan kauden 2009–2010 BCMML-juniorisarjan Greater Vancouver Canadiansissa, jonka tehokkain puolustaja hän oli tehoilla 4+27=31.


title: Troy Stecher

text: Vuodet 2010–2013 Stecher pelasi BCHL-junioriliigan Penticton Veesissa. Kaudella 2011–2012 hän nousi joukkueen varakapteeniksi. Stecher voitti kevään 2012 pudotuspelien puolustajien syöttöpörssin kahdeksalla syöttöpisteellään. Hän voitti kauden päätteeksi BCHL:n mestaruuden ja valittiin liigan sisämään konferensiin toiseen tähdistökentälliseen. Stecher voitti myös Fred Page Cupin, sekä sittemmin Doyle Cupin, jonka myötä Vees eteni Royal Bank Cupiin. Joukkue voitti turnauksen ja Stecher valittiin sen parhaaksi puolustajaksi. Kaudella 2012–2013 hän nousi Veesin kapteeniksi. Stecher oli joukkueen tehokkain puolustaja ja kolmanneksi paras pistemies tehoilla 8+39=47, joilla hän voitti BCHL:n puolustajien syöttöpörssin sekä jakoi puolustajien pistepörssin toisen sijan Surrey Eaglesin Devon Toewsin kanssa edellään vain Salmon Arm Silverbacksin Shane Hanna. Stecher voitti kauden päätteeksi taas Fred Page Cupin. Hänet valittiin BCHL:n sisämaan konferenssin parhaaksi puolustajaksi ja ensimmäiseen tähdistökentälliseen.


title: Troy Stecher

text: Stecher kävi vuosina 2013–2016 Pohjois-Dakotan yliopistoa. Viimeisellä yliopistokaudellaan 2015–2016 hän oli joukkueensa tehokkain puolustaja ja neljänneksi paras pistemies tehoilla 8+21=29, joilla Stecher jakoi NCHC:n puolustajien pistepörssin kolmannen sijan. Hänet valittiin sarjan toiseen tähdistökentälliseen.


title: Troy Stecher

text: Huhtikuussa 2016 Stecher teki kaksivuotisen tulokassopimuksen Vancouver Canucksin kanssa. Hän aloitti kauden 2016–2017 AHL-joukkue Utica Cometsissa, jossa Stecher pelasi neljä ottelua, kunnes hän debytoi Canucksin NHL-joukkueessa 25. lokakuuta 2016 Ottawa Senatorsia vastaan. Stecher sai ottelussa jääaikaa 22.35 minuuttia. Hän onnistui syksyn mittaan vakiinnuttamaan paikkansa Canucksin puolutuksessa osaksi Alexander Edlerin ja Chris Tanevin loukkaantumisten myötä sekä nousemaan aivan joukkueensa kärkipuolustajiin. Stecher teki NHL-uransa avausmaalin 13. marraskuuta 2016 Dallas Starsia vastaan. Hänet valittiin ottelun ykköstähdeksi. Stecher teki tulokaskautensa aikana kaikkiaan 71 runkosarjaottelussa tehot 3+21=24, joilla hän oli Canucksin tehokkain puolustaja.


title: Troy Stecher

text: Stecher edusti Canada Westin joukkuetta alle 19-vuotiaiden World Junior A Challengessa vuosina 2011 ja 2012, joista ensimmäinen turnaus päättyi kultaan ja jälkimmäinen hopeaan.


title: Carmine Coppola

text: Carmine Coppola (11. kesäkuuta 1910 New York – 26. huhtikuuta 1991 Los Angeles) oli yhdysvaltalainen huilisti, säveltäjä ja kapellimestari, joka teki uransa loppuvaiheessa elokuvamusiikkia erityisesti poikansa Francis Ford Coppolan ohjauksiin, muun muassa "Kummisetä"-trilogiaan ja elokuvaan "Ilmestyskirja. Nyt".


title: Carmine Coppola

text: Coppola teki varsinaisen uransa ensin orkesterihuilistina Arturo Toscaninin johtamassa NBC-radioyhtiön sinfoniaorkesterissa ja sitten Broadwayllä musikaalien kapellimestarina. Kun poika Francis pääsi ohjaamaan Hollywoodissa, tämä kutsui isänsä tekemään musiikkia elokuviinsa, joista ensimmäinen oli "Finianin sateenkaari" (1968). Coppola sai yhdessä Nino Rotan kanssa Oscar-palkinnon musiikista elokuvaan "Kummisetä osa II". Hän sävelsi musiikin myös poikansa elokuvaan "Kiviset puutarhat" (1987), Carroll Ballardin elokuvaan "Musta ori" (1979) sekä Abel Gancen mykkäelokuvan "Napoléon" (1928) restauroituun versioon (1980–1981), jota hän piti tärkeimpänä elokuvatyönään.


title: Thorvaldsenin museo

text: Thorvaldsenin museo ("Thorvaldsens Museum") on Kööpenhaminassa oleva taidemuseo, joka on omistettu tanskalaisen kuvanveistäjän Bertel Thorvaldsenin teoksille. Museo avattiin vuonna 1848, ja se on Tanskan ensimmäinen julkinen museorakennus. Veistoksien lisäksi näytteillä on myös Thorvaldsenin piirustuksia, veistosluonnoksia sekä reliefejä.


title: Grorud

text: Grorud on Oslon kaupunginosa. Kaupunginosan 27 000 asukasta edustavat noin 150 kansallisuutta.


title: Juuso Nevalainen

text: Juuso Otto Akseli Nevalainen (s. 2. toukokuuta 1997 Forssa) on suomalainen jääkiekkoilija, joka pelaa Mestis-joukkue Iisalmen Peli-Karhuissa. Hän on pelipaikaltaan vasen laitahyökkääjä. Sami Kapanen on kuvaillut Nevalaista KalPan A-nuoria valmentaessaan hyväasenteiseksi voimahyökkääjäksi, joka on vahva, vauhdikas ja fyysinen hyökkääjä. Kapasen mukaan Nevalaisella on taitoa ja hyvä laukaus.


title: Juuso Nevalainen

text: Nevalainen on Kalevan Pallon oma kasvatti. Hän siirtyi 16-vuotiaana Jokereiden B-nuoriin kaudeksi 2013–2014. Nevalainen ehti pelata kuitenkin vain kaksi ottelua Jokereissa ja kaksi ottelua lainalla Kiekko-Vantaan B-nuorissa, jonka jälkeen hän palasi KalPaan. Nevalainen voitti kauden 2015–2016 päätteeksi A-nuorten SM-pronssia.


title: Juuso Nevalainen

text: Elokuussa 2016 Nevalainen teki KalPan kanssa kaksivuotisen SM-liigasopimuksen. Hän sai tililleen ensimmäisen liigaottelunsa 24. marraskuuta 2016 vieraissa Vaasan Sportia vastaan. Nevalainen merkittiin KalPan 13. hyökkääjäksi ja hän jäi lopulta ilman peliaikaa. Nevalainen sai ensimmäiset jääaikansa SM-liigassa kolmannessa ottelussaan 30. marraskuuta 2016 vieraissa KooKoota vastaan. Hänet merkittiin taas KalPan 13. hyökkääjäksi ja Nevalaisen jääaika jäi lopulta vain 34 sekuntiin. Nevalainen pelasi kauden 2016–2017 aikana SM-liigassa kuusi runkosarjaottelua ilman tehopisteitä. Hän pelasi suurimman osan kaudestaan KalPan A-nuorissa, joiden toiseksi paras maalintekijä Nevalainen oli Mikko Juusolan jälkeen 17 osumallaan.


title: Juuso Nevalainen

text: Kauden 2017–2018 Nevalainen pelasi lähes kokonaan lainalla Mestis-joukkue Iisalmen Peli-Karhuissa. Hänen tulokaskautensa toi siellä 39 runkosarjaottelussa tehot 8+4=12 ja kuudessa playoff-ottelussa yhden maalin. Kolmessa pelaamassaan Suomen Cupin ottelussa Nevalainen jäi ilman tehopisteitä. Hän pelasi kauden aikana myös neljä ottelua KalPan A-nuorissa. Kaudeksi 2018–2019 Nevalainen teki IPK:n kanssa vuoden mittaisen sopimuksen.


title: Juuso Nevalainen

text: Nevalainen on pelannut kolme poikien maaottelua.


title: Juuso Nevalainen

text: Nevalainen valmistui ylioppilaaksi Kuopion klassillisesta lukiosta syksyllä 2016.


title: Robert Bartlett

text: Robert Abram Bartlett (15. elokuuta 1875 Brigus, Newfoundland, Kanada – 28. huhtikuuta 1946 New York, Yhdysvallat) oli kanadalainen kapteeni ja napaseuturetkeilijä.


title: Robert Bartlett

text: Äiti pani 15-vuotiaan Bartlettin metodisticollegeen pappiskoulutukseen, mutta poika lähti kuitenkin kouluttautumaan kapteeniksi saadakseen oikeuden työskennellä laivan kapteenina, kuten enonsa, joka oli osallistunut naparetkikuntiin, Enonsa kautta Bartlett tutustui Robert Pearyyn ja pääsi tämän mukana 1898 tutkimusretkelle, jolla pyrittiin pohjoisnavalle. Vuonna 1905 Bartlett lähti Pearyn mukana "S. S. Rooseveltin" kapteenina matkaan, mutta retki oli päätyä tuhoisasti. Retkikunta onnistui kuitenkaan palaamaan New Yorkiin. Vuonna 1908 Peary lähti Bartlettin kanssa toiselle ja viimeiselle yritykselle saavuttaa Pohjoisnapa. Sillä kertaa päästiin 150 mailin päähän pohjoisnavasta, loppumatka koiravaljakoilla, ennen kuin oli pakko kääntyä takaisin. Suorituksensa ansiosta Bartlett sai 1909 National Geographic Societyn korkeimman mitalin Hubbard-mitalin.


title: Robert Bartlett

text: Bartlett osallistui vuonna 1913 matkaan lähteneelle napaseutututkija Vilhjalmur Stefanssonin johtamalle Kanadan arktisen tutkimusretkikunnan tutkimusmatkalla lippulaivan brigantiini "Karlukin" kapteenina. Tavoitteena oli päästä Beringinsalmen kautta Kanadan arktisille vesille. Seuraavan vuoden puolella alus juuttui jäihin Kanadan pohjoispuolella Beaufortinmerellä. Stefansson hylkäsi laivan ja sen miehistön. Pian alus lähti ajelehtimaan jäissä, ja lopulta se murskaantui jäiden paineessa. Miehistö ehti kuitenkin pelastaa siitä miehet ja tarvikkeet ennen kuin se upposi.


title: Robert Bartlett

text: Osa miehistä lähti Bartlettin mukana kohti Wrangelinsaarta ja onnistui pääsemään perille. Bartlett itse ja kuusi eskimometsästäjää lähtivät koiravaljakolla kohti mannerta hakemaan apua ja pääsivät Jakaninniemelle.


title: Robert Bartlett

text: Bartlett lähetti kuunari "King and Wingen" pelastamaan saarella jääneitä, joista osa oli ehtinyt kuolla, Se saapui perille 7. syyskuuta 1914. Bartlett itse saapui seuraavana päivänä barkentiini "Bearilla". Wrangelinsaaren omistus oli tuolloin vielä epäselvä, ja kanadalaiset nostivat sinne Kanadan lipun.


title: Robert Bartlett

text: Bartlett osti 1925 toiselta enoltaan pienen kuunarin "Morrisseyn" ja teki sillä vuodesta 1926 kuolemaansa saakka 20 matkaa arktisille alueille, joilta hän keräsi näytteitä, teki arkeologissa havaintoja, korjasi karttoja ja myös keräsi eläimiä eläintarhoihin. Matkoilla oli mukana kuvaajia dokumentoimassa retkiä filmille.


title: Premeno

text:
Premeno on kunta Pohjois-Italiassa Verbano-Cusio-Ossolan maakunnassa Piemonten alueella.
Premenon naapurikunnat ovat Aurano, Bee, Ghiffa, Intragna, Oggebbio ja Vignone.


title: Cambiasca

text:
Cambiasca on kunta Pohjois-Italiassa Verbano-Cusio-Ossolan maakunnassa Piemonten alueella.
Cambiascan naapurikunnat ovat Caprezzo, Miazzina, Verbania ja Vignone.


title: Metelinkankaan jätinkirkko

text: Metelinkankaan jätinkirkko eli Metelinvaaran jätinkirkko on Pohjois-Pohjanmaalla Tyrnävällä sijaitseva jätinkirkko.


title: Metelinkankaan jätinkirkko

text: Jätinkirkko sijaitsee Tyrnävän kirkosta noin 6,2 kilometriä itäkaakkoon, jossa se on Kukkolanvaaran laelta noin 700 metriä koilliseen sijaitsevan Metelinkankaan pohjoisreunalla. Kangas on hiekkakaartojen laikuttamien suoalueiden ympäröimää. Jätinkirkon reunalle ulottuu sorakuoppa.


title: Metelinkankaan jätinkirkko

text: Jätinkirkko sijaitsee vaaran pohjoissivulla, johon muinaisen meren aallokko ja mereltä työntyneet jäät ovat muodostaneet vahvan puskuvallin, johon jätinkirkon sisäosa on raivattu. Kivirakka on kiistatta luonnonmuodostuma, mikä ilmenee pohjois- ja eteläpuolen reunoja tarkastelemalla . Itä- ja länsipuolen vallit taas ovat selvästi ihmisen raivaamia. Jätinkirkon sisäosa on suorakaiteen muotoinen, ja itä- ja länsipäässä on raivattu aukot, joita kutsutaan porteiksi. Kivivalli on ulkoa mitattuna 40 metriä pitkä ja 22 metriä leveä. Ulkomitat ovat selvästi suuremmat kuin raivatun sisäalueen mitat, jotka ovat pituus 25 metriä ja leveys 10 metriä. Jätinkirkon pituusakseli osoittaa 70 astetta pohjoissuunnasta myötäpäivään eli itäkoilliseen. Keskiosa on hieman kivikkoinen. Viereinen sorakuoppa ulottuu jätinkirkkon reunalle asti, mutta soranotto ei ole sitä vahingoittanut. Sen sijaan jätinkirkossa kiinni ollut kiviröykkiö on tuhoutunut.


title: Metelinkankaan jätinkirkko

text: Marianna Ridderstad mittasi kohdetta paleoastronomisen tutkimuksensa aikana ja on havainnut siinä kaksi sisäkkäistä kivivallia. Toisesta kivivallista ei ole mainintaa muissa lähteissä.


title: Metelinkankaan jätinkirkko

text: Jätinkirkko on ajoitettu jääkauden jälkeisen maankohoamisen aiheuttaneen rannansiirtymisen avulla noin vuosiin 3000–2500 eaa.


title: Metelinkankaan jätinkirkko

text: Jätinkirkkoa ei ole tutkittu vielä, mutta Hjalmar Appelgren tutki sitä muinaislinnoja käsittelevien kenttätutkimuksiensa aikana ja julkaisi siitä pohjapiirroksen vuonna 1891. Sen ovat käyneet tarkistamassa vuonna 1914 Aarne Europaeus ja vuonna 1979 Paula Purhonen. Vuonna 1997 Mika Sarkkinen sisällytti sen Limingan inventointiin, mutta ei yrityksistään huolimatta löytänyt alueelta asuinpaikkoja.


title: Metelinkankaan jätinkirkko

text: Jätinkirkkoa ei hoideta millään tavalla. Sen liepeille on kuitenkin pystytetty kaksi muinaisjäännöksestä varoittavaa kylttiä.


title: Trarego Viggiona

text: Trarego Viggiona on kunta Pohjois-Italiassa Verbano-Cusio-Ossolan maakunnassa Piemonten alueella. Traregon naapurikunnat ovat Aurano, Cannero Riviera, Cannobio, Falmenta ja Oggebbio.


title: Jere Innala

text: Jere Innala (s. 17. maaliskuuta 1998 Hämeenlinna) on suomalainen jääkiekkoilija, joka edustaa SM-liigajoukkue Hämeenlinnan Pallokerhoa. Hän on pelipaikaltaan vasen laitahyökkääjä.


title: Jere Innala

text: Innala on käynyt Hämeenlinnan Pallokerhon juniorimyllyn. Hän toimi kaudella 2014–2015 seuran B2-nuorten kapteenina. Kaudella 2015–2016 Innala voitti HPK:n A-nuorten sisäisen piste-, maali- ja syöttöpörssin tehoilla 18+17=35.


title: Jere Innala

text: Kaudella 2016–2017 Innala debytoi HPK:n SM-liigajoukkueessa. Hän teki liigadebyyttinsä 30. marraskuuta 2016 vieraissa Helsingin IFK:ta vastaan. Innala sai ottelussa jääaikaa 10.10 minuuttia. Liigauransa avausmaalin hän teki neljännessä ottelussaan 8. joulukuuta 2016 Porin Ässiä vastaan. Noin puolitoista viikkoa myöhemmin Innala teki HPK:n kanssa 2+1-vuotisen SM-liigasopimuksen. Hänen tulokaskautensa toi kaikkiaan 29 runkosarja- ja yhdessä playoff-ottelussa tehot 3+2=5. Innala pelasi kauden aikana myös yhden ottelun lainalla Mestis-joukkue Lempäälän Kisassa. Suurimman osan kaudestaan hän pelasi kuitenkin HPK:n A-nuorissa, joiden kolmanneksi paras maalintekijä ja neljänneksi paras pistemies Innala oli tehoilla 17+14=31. Hän voitti kauden päätteeksi A-nuorten Suomenmestaruuden.


title: Jere Innala

text: Kaudella 2017–2018 Innala teki SM-liigassa 48 runkosarjaottelussa tehot 4+7=11. Hän pelasi kauden aikana myös kaksi Mestis-ottelua lainalla LeKissä. Joulukuussa 2017 HPK käytti Innalan sopimuksessa olleen option ja teki vuoden mittaisen jatkosopimuksen hänen kanssaan. Lokakuussa 2018 Innala teki HPK:n kanssa kaksivuotisen jatkosopimuksen.


title: Jere Innala

text: Innala pelasi alle 20-vuotiaiden MM-kilpailuissa vuonna 2018. Yhteensä hän on pelannut 14 nuorten maaottelua.


title: Pia Kalsta

text: Pia Kalsta (s. 1970) on suomalainen toimitusjohtaja. Maaliskuusta 2015 lähtien hän on toiminut Sanoma Media Finlandin eli Sanoman Suomen-osaston toimitusjohtajana.


title: Pia Kalsta

text: Kalsta kirjoitti ylioppilaaksi tuusulalaisesta Jokelan lukiosta 9,7 keskiarvolla ja sai kuusi laudaturia. Hän valmistui kauppatieteiden maisteriksi Helsingin kauppakorkeakoulusta vuonna 1995 opiskeltuaan ensin kansainvälistä liiketoimintaa ja sitten markkinointia. Hän sai McKinsey-palkinnon vuoden parhaasta tutkinnosta. Opiskeluaikana ja valmistumisen jälkeen hän työskenteli konsulttiyrityksessä. Vuosina 1996–2001 Kalsta opiskeli SCA Hygiene Products -yhtiön koulutusohjelmassa ja toimi muun muassa yhtiön avainasiakaspäällikkönä, tuotepäällikkönä ja markkinointipäällikkönä. Hän on suorittanut myös Sanoman liikkeenjohdon koulutusohjelmia.


title: Pia Kalsta

text: Vuonna 2011 Kalsta siirtyi Sanoman omistamaan Nelonen Mediaan, jossa hän toimi 2001–2006 markkinointipäällikkönä, 2006–2008 myyntijohtajana, 2012–2013 markkinointijohtajana ja vuonna 2013−2015 liiketoimintajohtajana.


title: Susanne Päivärinta

text: Susanne Päivärinta on suomalainen toimittaja ja juontaja, joka on työskennellyt maaliskuusta 2017 lähtien Iltalehdessä. Tätä ennen hän työskenteli yli 20 vuoden ajan Ylen toimittajana.


title: Susanne Päivärinta

text: Päivärinta opiskeli tiedotusoppia Tampereen yliopistossa. Opiskeluaikanaan hän kirjoitti juttuja muun muassa Suomen Kuvalehteen ja City-lehteen.


title: Susanne Päivärinta

text: Päivärinta aloitti televisiouransa "Lauantaivekkari"-ohjelman juontajana 1990-luvun puolivälissä. Vuonna 1999 hän alkoi juontaa keskusteluohjelmaa "Tervo & Päivärinta" yhdessä Kari Tervon kanssa ja vuonna 2002 keskusteluohjelmaa "Päivärinta". Hän toimi toimittaja-juontajana myös Ylen ajankohtaisohjelmissa, ensin "A-Talkissa" (sittemmin nimeltään "A-studio: Talk") ja myöhemmin keskiviikon "A-studiossa".


title: Susanne Päivärinta

text: Helmikuussa 2017 Päivärinta irtisanoutui Yleisradion palveluksesta. Hän ilmoitti asiasta kollegoilleen sähköpostilla, jossa hän kritisoi Yleisradion vastaavaa päätoimittajaa Atte Jääskeläistä sensuurista ja kovasta johtamistyylistä. Yleisradiosta Päivärinta siirtyi Iltalehteen, missä hän toimittaa netti-tv:hen "Sensuroimaton Päivärinta" -ohjelmaa.


title: Zapovednik

text: Zapovednik (, monikko: заповедники) eli luonnonpuisto on entisen Neuvostoliiton alueella käytettävä termi, joka tarjoittaa suojeltua aluetta, joka on ”pysyvästi luonnontilassa”. Se on määriteltyjen alueiden ympäristönsuojelun tiukin aste, jolla alue suojellaan tarkasti ja yleisön pääsyä sinne on rajoitettu.


title: Zapovednik

text: Ensimmäinen zapovednik on vuonna 1916 Baikaljärven rannalle perustettu Barguzinin luonnonsuojelualue. Sen taustalla oli 1910 professori Ivan Borodinin ja metsätieteililijä Grigori Morozovin tekemä ehdotus suojelualueverkostosta.


title: Zapovednik

text: Neuvostoliiton aikana oli mahdollista perustaa laaja zapovednik-verkosto, kun valtio omisti maan ja kaikki luonnonvarat ja sillä oli valta tehdä suojelupäätöksiä. Zapovednikien käyttö oli tieteellistä tutkimusta lukuun ottamatta kiellettyä. 1990-luvun alkupuolella zapovendikit avattiin tarkasti valituilla reiteillä koulutusta ja matkailua varten.


title: Zapovednik

text: Venäjällä oli vuonna 2016 kaikkiaan 103 zapovednikia, ja niitä on myös muissa entisen Neuvostoliiton maissa.


title: Hioki (yritys)

text: Hioki (Hioki E.E. Corporation) on japanilainen elektroniikan ja sähkötekniikan mittauslaitteita valmistava yritys.


title: Hioki (yritys)

text: Hioki-yhtiön perusti Mizo Hioki vuonna 1935 TokioMinato-ku-kaupungiosassa. Alue sijaitsee Tokion keskustassa keisarillisen palatsin eteläpuolella. Ensimmäinen tuote oli sähköä tunnistava mittari. 1948 yritys muutti Nagonosaan Sakaki-machin kaupunginosaan. Päätoimisto on edelleen Naganossa (2016).


title: Hioki (yritys)

text: Suomessa Hiokin tuotteita on myyty 1950-luvulta lähtien.


title: Hioki (yritys)

text: Hiokin tuotevalikoimaan kuuluu muun muassa:


title: Hioki (yritys)

text: Suomessa Hiokin tuotteiden virallinen maahantuoja on TekFinland.


title: Alankomaiden kuntien vaakunat

text: Tässä artikkelissa ovat Alankomaiden kuntien vaakunat. Merkintä tarkoittaa, ettei kunnalla ole vaakunaa, ja merkintä tarkoittaa, ettei vaakuna ole tiedossa.


title: Alankomaiden kuntien vaakunat

text: Erityisasemassa olevat kunnat sijaitsevat Karibialla.


title: Alankomaiden kansalliskirjasto

text: Alankomaiden kansalliskirjasto eli Alankomaiden kuninkaallinen kirjasto (, "kuninkaallinen kirjasto", KB) on Haagissa toimiva, vuonna 1798 perustettu Alankomaiden kansalliskirjasto. Se sai hallinnollisesti itsenäisen aseman (välillisen julkishallinnon toimija) elokuussa 1993.


title: Alankomaiden kansalliskirjasto

text: Kansalliskirjastossa työskenteli vuoden lopussa laskennallisesti lähes 350 kokopäiväistä työntekijää. Kirjaston vuosibudjetti on noin 89 miljoonaa euroa (2016), josta vastaa Alankomaiden koulutus-, kulttuuri- ja tiedeministeriö. Vuonna 2016 kansalliskirjaston pääjohtaja oli tohtori E. J. B. (Lily) Knibbeler. Kansalliskirjasto pyrkii kaudella 2015–2018 on luomaan Alankomaihin kansallisen digitaalisen kirjaston ja lujittamaan kansalliskirjaston yhteistyötä kansallisesti ja kansainvälisesti.


title: Ukrainan kansalliskirjasto

text: Ukrainan kansalliskirjasto () on Kiovassa toimiva Ukrainan tasavallan kansalliskirjasto. Kirjasto on nimetty nimetty Ukrainan tiedeakatemian ensimmäisen johtajan V. I. Vernadskyin mukaan. Kansalliskirjasto toimii ainakin kahdessa eri osoitteessa. Päärakennus sijaitsee Kiovan kantakaupungin eteläosassa, tieliikenteen saartaman Moskovan aukion eteläpuolella.


title: Ukrainan kansalliskirjasto

text: Kirjasto perustettiin 2. (15.) elokuuta 1918 Ukrainan valtion kansalliskirjastoksi. Vuonna 1988 se nimettiin V. I. Vernadskyin mukaan.


title: Ukrainan kansalliskirjasto

text: Kirjaston kokoelma käsittää noin 15,5 miljoonaa nimikettä. Tähän sisältyy paitsi kirjoja, myös aikakauslehtiä, vuosikirjoja, karttoja, nuotteja ja musiikkiäänitteitä, kuva-aineistoa, käsikirjoituksia, sanomalehtiä, vanhoja painotuotteita ja epätraditionaalista aineistoa.


title: Dedicated Follower of Fashion

text: Dedicated Follower of Fashion on brittiläisen The Kinks -yhtyeen esittämä musiikkikappale vuodelta 1966. Ray Daviesin kirjoittama laulu nousi Britanniassa listan neljännelle ja Yhdysvalloissa 36:nnelle sijalle. Kappaletta ei julkaistu millään yhtyeen studioalbumilla, mutta se sisältyi "Dedicated Kinks" -nimiselle EP:lle. Singlen b-puoli oli ”Sittin’ on My Sofa”.


title: Dedicated Follower of Fashion

text: Kappale edusti Kinksin uutta tyyliä, joka korosti alkuaikojen suoraviivaisuuden sijaan melodiaa. Lisäksi Ray Daviesin sanoitukset alkoivat saada satiirisia ja sarkastisia sävyjä. ”Dedicated Follower of Fashion” sisältää huumoriin kätkettyä ivaa Carnaby Streetin muoti-ihmisiä sekä koko Svengaavaa Lontoota kohtaan. Kappaleen kirjoittaja Ray Davies ei ollut yhtyeen muiden jäsenten tavoin juhlijatyyppi.


title: Dedicated Follower of Fashion

text: Laulu on usein tulkittu kieli poskessa tehdyksi muoti-ilmiöiden irvailuksi, mutta syvällisemmin tutkittuna siitä on löydetty myös tarkkaa ajankuvaa. Kappaleen alussa Davies antaa ymmärtää, että laulussa kerrotaan vain yksittäisestä henkilöstä, vaatemyymälöitä kiertävästä narsistisesta snobista, ”joka pukeutuu tällä viikolla pilkullisiin vaatteisiin ja ensi viikolla raidallisiin”. Lopulta sanoitus kuitenkin paljastaa, että kyseessä ovatkin muotia seuraavat massat:


title: Dedicated Follower of Fashion

text: ”Dedicated Follower of Fashionin” ensimmäiset sanat ovat lainaus Emmuska Orczyn runosta, jossa kerrotaan salanimellä Scarlet Pimpernell esiintyvästä kuvitteellisesta Percy Blakeney -nimisestä brittiaatelisesta Ranskan vallankumouksessa: "They seek him here, they seek him there / Those Frenchies seek him everywhere..."


title: Dedicated Follower of Fashion

text: Single ”Dedicated Follower of Fashion” b-puolenaan ”Sittin’ on My Sofa” ilmestyi Britanniassa 25. helmikuuta 1966. Yhdysvalloissa se ilmestyi vasta 27. huhtikuuta. Britannian Record Retailer -listalla kappale saavutti neljännen sijan, kun taas Yhdysvaltain Billboard Hot 100 -listalla se ylsi 36:nneksi. Uudessa-Seelannissa ”Dedicated Follower of Fashion” nousi listaykköseksi kolmen viikon ajaksi. Myös Alankomaissa se ylsi listakärkeen.


title: Darja Jurkevitš

text: Darja Jurkevitš (s. 6. maaliskuuta 1988 Minsk, Valko-Venäjä) on valkovenäläinen ampumahiihtäjä.


title: Darja Jurkevitš

text: Jurkevitš kilpaili ampumahiihdon maailmancupissa ensimmäisen kerran kaudella 2009–2010 Antholtzin normaalimatkalla. Hänen paras maailmancupin sijoituksensa on kolmas sija Östersundin normaalimatkalta kaudella 2016–2017.


title: Luettelo lento-onnettomuuteen joutuneista urheilujoukkueista

text: Tämä on luettelo lento-onnettomuuteen joutuneista urheilujoukkueista kronologisessa järjestyksessä.


text: "Pääset onnettomuudesta kertovaa artikkeliin klikkaamalla onnettomuuden päivämäärää."


title: Tbilisin mielenosoitukset 1956

text: Tbilisin mielenosoitukset 1956 olivat georgialaisten mielenosoituksia Neuvostoliiton johtajaa Nikita Hruštšovia vastaan. Suurin mielenosoitus 9. maaliskuuta 1956 päättyi neuvostoarmeijan väliintuloon ja useiden kymmenien mielenosoittajien kuolemaan. Tapahtumaa kutsutaan myös "Tbilisin joukkomurhaksi".


title: Tbilisin mielenosoitukset 1956

text: Josif Stalinin jälkeen Neuvostoliiton johtajaksi noussut Hruštšov piti kommunistisen puolueen 20. puoluekokouksessa helmikuussa 1956 puheen, jossa hän syytti Stalinia lukuisista tämän tekemistä vääryyksistä, ennen kaikkea Stalinin puhdistuksista, henkilöpalvonnasta ja puolueväen teloituksista.


title: Tbilisin mielenosoitukset 1956

text: Monet georgialaiset olivat tyytymättömiä Hruštšovin puheeseen. Georgialainen Stalin oli arvostettu ja ihailtu johtaja Georgiassa. Tyytymättömyyteen liittyi siten myös georgialaista nationalismia ja kansallistunnetta.


title: Tbilisin mielenosoitukset 1956

text: Opiskelijoiden keskuudessa levisi spontaanisti ajatus, että Stalinin kuoleman kolmantena vuosipäivänä 9. maaliskuuta 1956 pidettäisiin mielenosoitus Stalinin kunniaksi Tbilisin hallintorakennusten tuntumassa olleen Stalinin patsaan luona. Viranomaiset antoivat luvan kokoontumiselle, mutta kun väkijoukko liikkui kohti hallintorakennuksia, antoi puolueen paikallispäällikkö armeijalle tehtäväksi mielenosoituksen lopettamisen. Armeija avasi tulen väkijoukkoon. Useiden kymmenien mielenosoittajien arvellaan kuolleen ja satojen haavoittuneen tulituksessa.


title: Tbilisin mielenosoitukset 1956

text: Tapahtumien katsotaan lopullisesti muuttaneen georgialaisten suhtautumisen Neuvostoliittoon epäluuloiseksi. Neuvostoliitto yritti kyllä parantaa suhteita tukemalla georgialaisten kulttuurityötä ja järjestämällä suurelliset Georgian 1500-vuotisjuhlat vuonna 1958. Nuorten kapinallisuus ilmeni hajanaisina maanalaisina neuvostovastaisina ryhminä. Mielenosoituksen osallistujina tai silminnäkijöinä oli Georgian tulevia itsenäisyysmiehiä kuten Merab Kostava ja Zviad Gamsakhurdia.


title: Argentiinan ePrix 2017

text: Argentiinan ePrix 2017 eli 2017 Buenos Aires ePrix oli Formula E -sarjan kauden 2016–2017 kolmas kilpailu. Kilpailu ajettiin 18. helmikuuta 2017 Puerto Maderon katuradalla Argentiinan Buenos Airesissa. Kilpailun voittoon ajoi Sébastien Buemi.


title: Metolatsoni

text: Metolatsoni (CHSNClO) on sulfonamideihin kuuluva orgaaninen yhdiste. Yhdistettä käytetään lääketieteessä diureettina muun muassa sydämen vajaatoiminnan sekä korkean verenpaineen hoidossa.


title: Metolatsoni

text: Metolatsoni vaikuttaa munuaisten nefronien osaseen distaaliseen tubulukseen. Aine vähentää natriumin ja kaliumin takaisinimeytymistä, mikä aiheuttaa diureesin. Yhdistettä voidaan käyttää yhdessä niin kustuttujen loop-diureettien kanssa. Teholtaan metolatsoni on tiatsididiureetteja voimakkaampi erityisesti, mikäli potilas sairastaa munuaisten vajaatoimintaa. Metolatsonia käytetään muun muassa sydämen vajaatoiminnasta seuraavan turvotuksen hoidossa. Yleensä sitä annetaan muutamana päivänä viikossa.


title: Metolatsoni

text: Tyypillisin metolatsonin aiheuttma haittavaikutus on elektrolyyttien epätasapaino, jossa natriumin ja kaliumin pitoisuus elimistössä laskee. Haittavaikutuksia voivat olla muun muassa liian alhaiseksi laskeva verenpaine, huimaus, huonovointisuus sekä ihottuma.


title: Metolatsoni

text: Metolatsonin valmistuksen ensimmäisessä vaiheessa 5-kloori-2-metyylianiliini reagoi etyyliklooriformiaatin kanssa karbamaattijohdannaiseksi. Yhdisteen aromaattinen rengas sulfonoidaan klooririkkihapon avulla ja sulfonihapporyhmä reagoi ammoniakin kanssa sulfonamidiksi. Tämän jälkeen metyyliryhmä hapetetaan karboksyylihapporyhmäksi kaliumpermanganaatilla. Näin muodostunut 4-kloori-5-sulfamoyyli-N-etoksikarbonyyliantraniilihappo syklisoidaan fosgeenin tai tionyylikloridin avulla anhydridiksi, joka reagoi o-Toluidiinin kanssa amidiksi. Muodostuvan yhdisteen reaktio asetaldehydin dimetyyliasetaalin kanssa johtaa metolatsoniin.


title: Meksikon ePrix 2017

text: Meksikon ePrix 2017 eli 2017 Mexico City ePrix oli Formula E -sarjan kauden 2016–2017 neljäs kilpailu. Kilpailu ajettiin 1. huhtikuuta 2017 Autódromo Hermanos Rodríguezin radalla Méxicossa. Kyseessä oli Esteban Gutiérrezin ensimmäinen ePrix. Gutierrez siirtyi Techeetah talliin, ajettuaan edelliskauden Formula 1- sarjaa Haasilla.


title: Venäjän agenttilaki

text: Venäjän agenttilaki eli "liittovaltion laki 121 "ulkomaisista agenteista"" (Федеральный закон 121 "Об иностранных агентах") on Venäjällä syksyllä 2012 voimaan tullut laki, jonka mukaan ulkomaista rahoitusta saavien ja poliittiseen toimintaan osallistuvien kansalaisjärjestöjen tulee rekisteröityä järjestöinä, jotka suorittavat ulkomaisen agentin tehtäviä ja ilmoittaa tämä kaikissa julkisissa asiakirjoissa. Rangaistus lain rikkomisesta on sakkoja tai enimmillään kaksi vuotta vankeutta.


title: Venäjän agenttilaki

text: Kansalaisjärjestö määritellään poliittiseksi toimijaksi, jos se osallistuu toimintaan, jolla yritetään vaikuttaa valtiollisten elinten päätöksiin, muuttaa niiden harjoittamaa politiikkaa tai vaikuttaa yleiseen mielipiteeseen.


title: Venäjän agenttilaki

text: Venäjällä on lähes 230 000 kansalaisjärjestöä, joista elokuun 2014 lopussa rekisterissä eli agenttilistalla oli 15 järjestöä. Marraskuussa 2016 listalle oli ihmisoikeusjärjestö Amnestyn mukaan joutunut 148 järjestöä, joista 27 kansalaisjärjestöä on joutunut lopettamaan toimintansa jouduttuaan lain takia viranomaisten ajojahdin kohteeksi. Listalla on naisten oikeuksien puolustajia, uskonnollisia ryhmiä, kuten juutalainen kulttuurijärjestö, yhteensä 21 ympäristöjärjestöä ja tiedettä edistävä säätiö. Tarkastusten kohteeksi oli marraskuussa 2013 joutunut tuhat järjestöä.


title: Venäjän agenttilaki

text: Aloitteen agenttilaista teki Yhtenäisen Venäjän kansanedustaja Aleksandr Sidjakin. Lakia perusteltiin sillä, että se estää ulkovaltioita vaikuttamasta Venäjän sisäpolitiikkaan.


title: Venäjän agenttilaki

text: YK:n ihmisoikeusasiantuntijat kehottivat Venäjän lainsäädäntöelintä jättämään lain hyväksymättä, koska laki heidän mukaansa rajoittaisi kansalaisyhteiskunnan aktiivisuutta. Parlamentti kuitenkin hyväksyi lain heinäkuussa 2012. Parlamentin alahuone eli duuma hyväksyi lain äänin 374 puolesta, 3 vastaan ja 1 pidättäytyi äänestämästä. Tämän jälkeen ylähuone eli liittoneuvosto hyväksyi lain äänin 164 puolesta ja 1 vastaan. Yksi oli poissa äänestyksestä. Parlamentin hyväksynnän jälkeen presidentti Vladimir Putin vahvisti lain.


title: Venäjän agenttilaki

text: Suurin osa kansalaisjärjestöistä kieltäytyi rekisteröitymästä agenteiksi, minkä takia lakia muutettiin toukokuussa 2014 niin, että Venäjän oikeusministeriö voi lisätä järjestön listalle omalla päätöksellään ilman järjestöjen suostumusta. Sen jälkeen järjestöjä on haastettu oikeuteen siitä, etteivät ne ole kirjautuneet agentiksi vapaaehtoisesti. Seurauksena on useimmiten sakkoja.


title: Venäjän agenttilaki

text: Huhtikuussa 2014 perustuslakituomioistuin päätti, että käsite ”ulkomainen agentti” ei sisällä kielteistä sävyä ja että laki ei loukkaa kansalaisjärjestöjen oikeuksia.


title: Venäjän agenttilaki

text: Amnesty vaatii Venäjää kumoamaan lain. Amnestyn mukaan laki on suunniteltu horjuttamaan, leimaamaan ja viime kädessä hiljentämään kriittiset kansalaisjärjestöt. Lisäksi ”poliittisen toiminnan” määritelmä on Amnestyn mukaan ollut jatkuvasti mielivaltainen. Ulkomaiseksi rahoitukseksi taas on määritelty vaikkapa ulkomaisen sisarjärjestön maksama kahdeksan dollarin lehtitilaus.


title: Venäjän agenttilaki

text: Lasten ihmisoikeuksia puolustavan Pravo Rebjonka -järjestön johtajan Boris Altšulerin mukaan: "Ulkoisen vihollisen uhkakuvan luominen, ulkomaisten agenttien metsästys ja oikeuslaitoksen käyttäminen vallanpitäjien rankaisevana miekkana ovat kaikki totalitaarisen neuvostoajan kaikuja". Hän näkee neuvostoaikaisten käsitteiden ja viholliskuvien tuomisen osaksi uutta lainsäädäntöä yrityksenä muuttaa valtiojärjestelmää.


title: Venäjän agenttilaki

text: Heinäkuussa 2014 listalle joutui Memorial. Se oli arvostellut Bolotnaja-aukion mielenosoittajia vastaan nostettuja rikossyytteitä sekä Venäjän osallistumista Ukrainan sotaan nimittäen sitä hyökkäykseksi. 29. elokuuta 2014 listalle joutuivat Sananvapauden kehittämisen instituutti ja Sotilaiden Äitien Pietarin jaosto (vaatii venäläissotilaiden oikeudenmukaista kohtelua). Sotilaiden äitejä on syytetty mm. psykologisesta sodankäynnistä armeijan rekrytointivirastoa vastaan.


title: Venäjän agenttilaki

text: Laki ulkomaisista agenteista ei koske kansainvälisten järjestöjen venäläisiä osastoja. Toukokuussa 2015 hyväksyttiin kuitenkin laki, jonka perusteella kansainvälisiä järjestöjä voidaan julistaa ”ei-toivotuiksi järjestöiksi”. Lain mukaan valtakunnansyyttäjän toimisto voi päättää tietyn ulkomaisen järjestön uhkaavan maan perustuslaillista järjestystä, puolustuskykyä tai valtiollista turvallisuutta. Kun päätös on tuotu julki, kaikki yhteistyö järjestön kanssa tai avunanto järjestölle on laitonta ja siitä rangaistaan huomattavilla sakoilla. Jos rikkomus toistuu, siitä voidaan määrätä myös vankeutta. Amnestyn mukaan laki käytännössä kieltää ei-toivotuksi julistetun ulkomaisen järjestön kaiken toiminnan tai sen kanssa tehtävän yhteistyön Venäjällä.


title: Cossogno

text:
Cossogno on kunta Pohjois-Italiassa Verbano-Cusio-Ossolan maakunnassa Piemonten alueella.
Cossognon naapurikunnat ovat Cursolo-Orasso, Malesco, Miazzina, Premosello-Chiovenda, San Bernardino Verbano, Trontano ja Verbania.


title: Quarna Sotto

text: Quarna Sotto on kunta Pohjois-Italiassa Verbano-Cusio-Ossolan maakunnassa Piemonten alueella. Quarnan naapurikunnat ovat Nonio, Omegna, Quarna Sopra, Valstrona ja Varallo.


title: Ferrovie dello Stato Italiane

text: Ferrovie dello Stato Italiane S.p.A. (FS) on Italian valtion rautatieyhtiö. FS omistaa muun muassa Italian rautateistä valtaosan omistavan ja sitä hallinnoivan Rete Ferroviaria Italiana- eli RFI-yhtiön, junaliikennettä harjoittavan Trenitalian, maan suurimmat rautatieasemat omistavan "Grandi Stazioni" -yhtiön sekä "Busitalia - Sita Nord" -linja-autoyhtiön.


title: Ferrovie dello Stato Italiane

text: FS-konsernin liikevaihto oli vuonna 2015 yhteensä 8,6 mrd. €. Konserniyhtöiden palveluksessa oli noin 69 000 henkilöä.


title: Bamse ja noita-akan tytär

text: Bamse ja noita-akan tytär on ruotsalaisen Tre Vännerin tuottama osittain animoitu elokuva. Se sai ensi-iltansa Ruotsissa joulupäivänä 25. joulukuuta 2016. Ohjaaja on Christian Ryltenius. Suomessa elokuva tulee elokuvateattereihin keväällä 2017. Muiden Bamse-elokuvien tapaan se perustuu Rune Andréassonin Bamse-sarjakuvaan.


title: Bamse ja noita-akan tytär

text: Kroisos Myyrä löytää kultaa padosta. Purkaakseen padon ja saadakseen kullan hän huijaa noita-akan tyttären, Lovan, taikomaan pois Bamsen. Sitten kun Bamse on pois, kaikki lapset auttavat estämään Krösusta mutta sitä varten pitää löytää sopu.


title: Bamse ja noita-akan tytär

text: Näyttelijät: Aku Laitinen, Antti Timonen, Ia Koivisto, Juha Muje, Jussi Vatanen, Markus Bäckman, Peter Kanerva, Petri Hanttu, Saana Norra, Sampo Kovalainen, Sari Ann Stolt, Sasu Moilanen, Tero Koponen.


title: Castilleja elegans

text: Castilleja elegans on näivekasvien heimoon kuuluva kastiljalaji. Sitä kasvaa Siperian itäosissa ja Kanadan keski- ja pohjoisosissa. Sen elinympäristöä ovat järvien rannat, vuorten rinteet ja kostea tundra.


title: Inside Out (EP)

text: Inside Out on thrash metal -yhtye Anthraxin EP-levy, joka julkaistiin syksyllä 1998 Japanissa ja Iso-Britanniassa.


title: Cessna O-2 Skymaster

text: Cessna O-2 Skymaster (lempinimiä "Oscar Deuce", "Mixmaster" taikka myös monien muiden ohella "B.S. Bomber eli vapaasti suomennettuna: psykologinen pommittaja") on push-pull-tyyppinen sotilastiedustelukone jota käytettiin myös psykologiseen sodankäyntiin. Kaksoistakapuomisessa eli kaksoisperäsimin varustetussa, ylätasoisessa trapetsisiipisessä koneessa on sekä työntö- että vetopotkuri. Konetyyppi teki ensilennon ja se esiteltiin Vietnamin sodan laajentuessa vuonna 1967. Konetyypin edeltäjä sotilaskäytössä oli Cessna O-1 Bird Dog. Konetyypin tuotanto päättyi vuonna 1975, jolloin tätä tyyppiä oltiin ehditty valmistaa yli 500 kappaletta. Yhdysvaltain ilmavoimat poisti konetyypin käytöstä vuonna 2010. Konetyypin voimanlähteinä on kaksi 210 hevosvoiman (157 kW) Continental-mäntämoottoria, ja se saavutti 322 km/h huippunopeuden.


title: Cessna O-2 Skymaster

text: Tämän tyypin suoria edeltäjiä ovat siviili-ilmailuun tarkoitetut 336 Skymaster sekä 337 Super Skymaster. Jälkimmäisen ensilento tapahtui vuonna 1961, esittely tapahtui vuonna 1962.


title: Cessna O-2 Skymaster

text: O-2 Skymaster voitiin aseistaa 0.3 tuuman eli 7,62 mm konekivääri-podein, raketein ja kevein pommein. Koneen käyttämä aseistus tekee tämän tyypin harvinaiseksi lajissaan push-pull tyyppisen moottoriratkaisun ohella, sillä Cessna ei ole valmistanut kovin montaa aseistusta käyttänyttä tyyppiä. Toinen merkittävä Cessnan valmistama hyökkäyslentokone on A-37 Dragonfly.


title: RFI

text: RFI tarkoittaa muun muassa seuraavaa:


title: Cantinflas

text: Cantinflas (oik. "Mario Moreno-Reyes", 12. elokuuta 1911 – 20. huhtikuuta 1993) oli meksikolainen näyttelijä ja koomikko, joka esiintyi vuodesta 1936 lähtien noin 50 elokuvassa 50 vuoden aikana. Hänen kansainvälisesti tunnetuin roolinsa oli Phileas Foggin palvelijan Passepartout’n rooli elokuvassa "Maailman ympäri 80 päivässä" (1956), josta hän voitti Golden Globen. Kun Cantinflasin seuraava Hollywood-elokuva "Pepe" (1960) ei menestynyt, hän palasi työskentelemään meksikolaisissa elokuvissa.


title: Superkilen

text:
Superkilen on moderni kaupunkipuisto Kööpenhaminassa Nørrebron kaupunginosassa.
Puisto valmistui vuonna 2012. Se on jaettu toiminnallisesti kolmeen eri osaan värien mukaan. "Punainen tori" on varattu urheilulle ja kulttuurille, "musta pörssi" on tapaamispaikka, jossa voi pelata vaikka sakkia ja "vihreä puisto" pitää sisällään lasten leikkipaikat ja piknikalueet. Puistoon on kerätty kaikki siellä tarvittavat välineet, kuten penkit, roskakorit, puut, leikkikentät, viemärikannet ja opasteet, yli 50 eri maasta ja kulttuurista.


title: Rete Ferroviaria Italiana

text: Rete Ferroviaria Italiana S.P.A. (RFI) on Italian valtion rautatieyhtiön (FS) tytäryhtiö, joka omistaa pääosan Italian rautateistä ja rautateihin liittyvistä laitteistoista. Trenitalia on RFI:n sisaryritys, joka puolestaan omistaa junia ja harjoittaa junaliikennettä.


title: Rete Ferroviaria Italiana

text: RFI omistaa muun muassa Sisilian-junalauttaliikennettä harjoittavan "Blueferries"-yhtiön ja enemmistön "Tunnel Ferroviario del Brennero" -yhtiöstä, joka omistaa puolet Brennerin pohjatunnelia rakentavasta "Galleria di Base del Brennero BBT" -yhtiöstä.


title: Rete Ferroviaria Italiana

text: RFI:n liikevaihto oli vuonna 2015 yhteensä 2,5 mrd. €, vajaa kolmannes koko FS-konsernin liikevaihdosta. RFI-yhtiöiden palveluksessa oli noin 25 000 henkilöä, runsas kolmannes FS-konsernin väestä.


title: Alluviaalitasanko

text: Alluviaalitasanko on meren tai virtaavan veden aiheuttama tasanko, joka on muodostunut pitkän ajan aikana veden kasaaman sedimentin vaikutuksesta. Joet muodostamat alluviaalitasankoja erityisesti melko tasaisiin laaksoihin, joissa veden virtaama on hidasta ja jotka ovat vuorijonojen juurella. Vuorien rapautumisesta irtautuva maa-aines liikkuu veden mukana ja kasaantuu joen alajuoksun tasangoille. Meret voivat muodostaa alluviaalitasankoja rannikoille, joilla aaltojen voima ehkäisee suiston syntymisen.


title: Dorothy B. Hughes

text: Dorothy B. Hughes (10. elokuuta 1904 Kansas City, Missouri – 6. toukokuuta 1993 Ashland, Oregon) oli yhdysvaltalainen rikoskirjailija ja kirjallisuuskriitikko, jonka 14 romaanista viisi on suomennettu. Hänen tarinoidensa pohjalta on tehty useita elokuvia, kuten Nicholas Rayn "Hermot pinnalla" (1950, perustuu romaaniin "Yksinäisessä paikassa") sekä romaanin "Karuselli" pohjalta tehdyt elokuvat "Vaarallisilla poluilla" (Robert Montgomery, 1947) ja "Hirtetty mies" (Don Siegel, 1964).


title: Dorothy B. Hughes

text: Hughesin viimeiseksi jäänyt romaani "Loppuunajettu" oli vuonna 1964 ehdolla Edgar-palkinnon saajaksi. Hughes palkittiin Edgar-palkinnolla vuonna 1950 työstään "The Albuquerque Tribune" -sanomalehden rikoskirjojen arvostelijana.


title: Fælledparken

text:
Fælledparken on puisto Kööpenhaminassa Østerbron kaupunginosassa.
Fælledparken on kaupungin suosituin puisto. Se rakennettiin vuosina 1908 – 1914 paikaksi, jossa voidaan urheilla ja pelata pallopelejä sekä järjestää suuria kokouksia ja juhlia. Nykyään puistossa voi nauttia sen luonnosta ja vanhoista puista. Puistossa on myös paljon aktiviteetteja. Siellä sijaitsee pohjoismaiden suurin skeittipuisto sekä liikennepuisto. Aivan puiston tuntumassa sijaitsee Parkenin jalkapallostadion.


title: Valstrona

text:
Valstrona on kunta Pohjois-Italiassa Verbano-Cusio-Ossolan maakunnassa Piemonten alueella.
Valstronan naapurikunnat ovat Anzola d'Ossola, Calasca-Castiglione, Cravagliana, Loreglia, Massiola, Ornavasso, Pieve Vergonte, Quarna Sopra, Quarna Sotto, Rimella, Sabbia ja Varallo.


title: Karluk

text: Karluk oli Yhdysvalloissa rakennettu brigantiini, joka palveltuaan vuosia valaanpyyntialuksena siirtyi Kanadan valtion omistukseen vuonna 1913 Kanadan arktisen tutkimusretkikunnan lippulaivaksi. Matkalla retkikunnan tapaamispaikalle Herschelinsaarelle "Karluk" juuttui jäihin ja lähti sen jälkeen ajelehtimaan. Kuukausien kuluttua se murskaantui ja upposi tammikuussa 1914. Laivalla olleista 25 miehistön ja retkikunnan jäsenestä yksitoista kuoli, joko pyrkiessään maihin jäätä pitkin tai saavuttuaan tilapäiseen turvapaikkaan Wrangelinsaarelle.


title: Karluk

text: "Karluk" rakennettiin 1884 Matthew Turnerin telakalla Beniciassa Aleuttien kalateollisuuden huoltoalukseksi ("karluk" tarkoittaa aleutin kielellä 'kala'). Sen pituus oli 39 metriä, leveys 7 metriä ja vetoisuus 321 bruttorekisteritonnia, 247 nettorekisteritonnia. Se oli purjelaiva, jossa oli 150 hevosvoiman hiilikäyttöinen höyrymoottori. "Karluk" muutettiin 1892 valaanpyyntialukseksi, ja sen keula ja kyljet päällystettiin 50 millimetrin paksuisella kovalla puulla "Erythrophleum chlorostachys". Alus teki 14 valaanpyyntimatkaa, viimeisen vuonna 1911.


title: Karluk

text: "Karlukin" oli hankkinut vuonna 1913 tehtäväänsä Kanadan arktiselle tutkimusmatkalle retken johtaja Vilhjalmur Stefansson 10 000 dollarilla, ja se myytiin Kanadan valtiolle, joka otti vastuun retkestä. "Karlukin" kapteeniksi tutkimusretkelle nimitettiin Robert Bartlett. Hän oli huolissaan aluksen sopivuudesta tehtävään, ja hän oli sitä mieltä, ettei sitä ollut rakennettu kestämään jatkuvaa jään painetta ja että sen koneteho ei riittänyt jään läpi kulkemiseen.


title: Karluk

text: Kunnostuksen jälkeenkin moottori särkyi tuon tuosta. "Karlukin" pääkonemestari John Munro luonnehti sitä "varsinaiseksi kahvipannuksi... jota ei ole tarkoitettu toimimaan kuin enintään kaksi päivää kerrallaan."


title: Karluk

text: Sen jälkeen kun Kanadan valtio hankki aluksen omistukseensa, sillä oli useita etuliitteitä, kuten "HMCS" (His Majesty's Canadian Ship), "DGS" (Dominion Government Ship), ja "CGS" (Canadian Government Ship). On epäselvää oliko etuliite "HMCS" virallinen; etuliitettä HMCS käytettiin Kandan laivaston Royal Canadian Navy aluksissa. Vaikka "Karlukin" kapteeni ei ollut laivaston kapteeni eikä miehistö laivaston palveluksessa, sen lippu oli Kanadan laivaston sininen lippu.


title: Karluk

text: "Karluk" purjehti Alaskan Nomesta 13. heinäkuuta 1913 kohti Herschelinsaarta, missä sen oli määrä kohdata retkikunnan muut alukset. 13. elokuuta, edelleen yli 320 kilometrin päässä määränpäästä, se juuttui ahtojäihin ja alkoi ajelehtia hitaasti, etupäässä länteen, poispäin Herschelinsaaresta. 19. syyskuuta Stefansson ja muut retkikunnan jäsenet poistuivat laivalta kymmenen päivän metsästysretkelle. Heidän poissa ollessaan "Karlukia" ympäröivä jää alkoi liikkua länteenpäin nopeammin, niin että Stefansson seurueineen ei päässyt palaamaan laivalle. He lähtivät maitse kohti Point Barrowin lähellä olevaa Cape Smythea. Samaan aikaan "Karluk" jatkoi ajelehtimista jäiden paineen uhatessa sitä. 10. tammikuuta 1914 siihen tuli reikä ja vesi alkoi virrata sisään, ja seuraavana päivänä se upposi. Kaikki laivalla olleet 25 ihmistä – miehistö, retkikunnan jäsenet ja inuittimetsästäjät – siirtyivät jäälle. Oltuaan muutaman viikon tilapäisessä jääleirissä he lähtivät ponnistelemaan kohti Wrangelinsaarta, jota lähempänä ei ollut maata. Neljän hengen kärkiryhmä eksyi matkalla, ja heidät löydettiin monen vuoden kuluttua kuolleina Geraldinsaarelta. Toinen neljän hengen ryhmä irtautui retkikunnasta ja pyrki omatoimisessti maihin. He katosivat jäljettömiin. Niistä 17:stä, jotka pääsivät saarelle, kolme kuoli ennen kuin pelastajat saapuivat syyskuussa 1914.


title: Juha Sipilän ja Yleisradion toimintaa koskeva kohu 2016

text: Juha Sipilän ja Yleisradion toiminnasta nousi kohu marraskuussa 2016, kun Yle julkaisi Kansan Uutisten esille nostaman uutisen pääministeri Juha Sipilän mahdollisesta esteellisyydestä hallituksen Terrafame-kaivoksen rahoituspäätöksessä. Kohu laajeni, kun selvisi, että Ylen johto kielsi myöhemmin uutisoimasta enää asiasta laajamittaisesti. Lisäksi julkisuudessa on noussut esiin väitteitä, että Ylen johto on pidemmän aikaa taipunut Sipilän hallituksen painostukseen.


text: Eduskunnan oikeusasiamies tutki Sipilän esteellisyydestä tehdyt kantelut ja totesi helmikuussa 2017, että Sipilällä ei ollut estettä osallistua hallituksen päätökseen Terrafamen rahoituksesta.


text: Toukokuussa 2016 uutisoitiin, että hallituksen talouspoliittinen ministerivaliokunta oli päättänyt myöntää Terrafamelle (entiselle Talvivaaralle) 144 miljoonan euron lisärahoituksen, ja marraskuun alkupuolella samana vuonna uutisoitiin, että hallituksen talouspoliittinen ministerivaliokunta oli päättänyt myöntää kaivokselle uuden, 100 miljoonan euron rahoituksen. Kaikkiaan valtion kerrottiin sijoittaneen kaivokseen 500 miljoonaa euroa.


text: Pääministeri Sipilä vieraili 14. marraskuuta 2016 Terrafamen kaivoksella Kainuussa. Pääministeri kehui, että “Sotkamossa on tehty ihme” ja ettei kaivoksen alasajo enää ole vaihtoehto. Vierailu uutisoitiin lehdistössä ja televisiossa laajalti, ja Sipilä esiintyi kuvissa Terrafame-pipo päässään. Kuvat levisivät sosiaalisessa mediassa laajalle. Politiikan tutkija Erkka Railo vitsaili, että kyseessä oli maailmanhistorian kallein pipo. “Hinta hallitukselle 500 miljoonaa ja avoin shekki siihen päälle”. Oulun yliopiston informaatiotutkimuksen ja viestinnän professorin Erkki Karvosen mukaan “Terrafamen kannalta pipo oli hyvää pr-viestintää. Se välitti viestiä, että pääministeri on heidän puolellansa.”


text: Kymmenisen päivää myöhemmin, torstaina 24. marraskuuta 2016, "Kansan Uutiset" kertoi, että pääministeri Juha Sipilän sukulaisten omistama konepajayhtiö Katera Steel on saanut merkittävän kuljetintilauksen valtion omistamalta Terrafamen kaivokselta. Uutinen herätti kysymyksen Sipilän esteellisyydestä edellä mainittuun päätökseen 100 miljoonan euron lisärahoituksen myöntämisestä Terrafamelle, joka omistaa Talvivaaran kaivoksen.


text: Katera Steel on pääministeri Sipilän isoisän Esa Jauhiaisen (1915–2003) vuonna 1961 perustama yritys, jonka nimi alun perin oli Hitsaus ja levytakomo Ky. Sen pääomistajien joukossa ovat nykyään Sipilän enot Markku ja Kari Jauhiainen sekä hänen serkkunsa Ismo ja Ilkka Jauhiainen. Kateralla on ollut Talvivaaraan liikesuhde vuosina 2012 ja 2013. Sipilä oli vuosina 2011−2014 sijoitusyhtiönsä Fortel Investin kautta Kateran vähemmistöosakas 5 % osuudella, ja vuodesta 2014 lähtien kyseiset 5 % ovat olleet Sipilän aikuisten lasten omistuksessa. Vuonna 2011 Ismo Jauhiainen totesi "Talouselämä"-lehdelle, että “Juha Sipilä ei tule hallitukseen, mutta hän antaa meille hallitustyöskentelyyn neuvoja”.


text: Sipilä kommentoi avustajansa välityksellä "Kansan Uutisille", että vuoden “[s]en [s. o. 2014] jälkeen minulla ei tietenkään ole mitään tietoa Katera Steel Oy:n liiketoiminnasta, omistajarakenteesta tai asiakkaista”.


text: "Kansan Uutisten" jälkeen asiasta uutisoi seuraavana päivänä Yle. Eräs Katera Steelin omistajista, Markku Jauhiainen, pääministerin eno, kommentoi Ylelle ajatusta siitä, että Kateran omistajat olisivat keskustelleet Terrafame-tilauksesta pääministerin kanssa: “Emme. Tuo on naurettava väite. Ei kukaan pöljä tuollaista, ei kenelläkään tule mieleen, että rupeaisi tuollaista puhumaan. Ohimennen torilla näin hänet. Varmaan hänellä on muutakin tehtävää (kuin pitää yhteyttä).”


text: Varhain keskiviikkona 30.11.2016 "Suomen Kuvalehti" julkaisi uutisen otsikolla ”Pääministeri Sipilä vaiensi Ylen: Uutisten johto hyllytti Sipilä-jutut – Ruben Stiller sai varoituksen”. Lehti paljasti verkkosivuillaan, että Ylen julkaisema uutinen ja pääministerin reaktiot siihen olivat aiheuttaneet kuohuntaa Ylessä. Yhtiön ajankohtaistiimi oli kirjoittanut asiasta jatkojutun, “jossa haastateltiin kahta oikeusoppinutta siitä, oliko Sipilä ollut esteellinen päättäessään valtion sadan miljoonan euron lisärahoituksesta Terrafamelle,” mutta pääministerin lähettämien sähköpostiviestien vuoksi jutun julkaisu peruutettiin. Samoin peruttiin useita muita juttuja, mm. Aamu-tv:stä ja A-studiosta. Kolme Ylen työntekijää kertoi nimettömänä, että Ylen johto torppasi kolme Sipilän esteellisyysepäilyjä koskevaa jatkouutista. Toimittaja Ruben Stiller sai työnantajalta kirjallisen varoituksen siitä, että hän oli ajatellut käsitellä asiaa juontamassaan ohjelmassa "Pressiklubi". Varoitus kuitenkin peruttiin myöhemmin. Sipilän sähköpostien vastaanottajina olivat toimittaja Salla Vuorikoski ja Ylen Uutis- ja ajankohtaistoiminnan johtaja ja vastaava päätoimittaja Atte Jääskeläinen. Vuorikoski julkaisi viestit myöhemmin Facebook-seinällään lukuun ottamatta kansalaispalautteita, ja sittemmin ne on julkaissut "Iltalehti".


text:
Vuorikoski oli lähestynyt kahta Sipilän avustajaa sähköpostitse 25.11.2016 klo 12.08. Saamatta vastausta kommenttipyyntöönsä Vuorikoski julkaisi juttunsa klo 14.05. Ensimmäisen viestinsä Vuorikoskelle Sipilä lähetti klo 15.09. Siinä hän sanoi, että “Eipä kerennyt kommentoida, kun edesvastuuton juttu on jo tehty. Hyvään journalismiin kuuluu se, että syytetyllä on mahdollisuus sanoa oma näkemyksensä.” Myöhemmässä viestissä hän sanoi:
Kyseessä ei siis ollut se, että jutussa olisi ollut jotain oleellisia asiavirheitä, vaan että Sipilä ei saanut kommentoida sitä ennen sen julkaisua.


text: Myöhemmin päivällä "Kuvalehti" kertoi, että Jääskeläisellä on keskustatausta: hän toimi 1980-luvulla aktiivisesti keskustanuorissa Etelä-Hämeen piirin puheenjohtajana. Sipilä taas on keskustan puheenjohtaja. Jääskeläinen korosti, että hänellä ei ole kolmeenkymmeneen vuoteen ollut minkäänlaisia siteitä keskustaan.


text: Ylen vastaavan päätoimittajan Atte Jääskeläisen oli myönnettävä Ylen linjanneen, ettei Sipilän esteellisyysepäilyillä ”spekuloida” keskusteluohjelmissa. Hän kiisti kuitenkin, että Yle olisi taipunut painostukseen. Jääskeläisen perusteli linjaa sillä, että asia oli jo useiden päivien ajan ollut käytännössä Ylen pääuutinen, joten uutinen oli laitettava ”oikeisiin mittasuhteisiin” ja oikeusasiamiehelle annettava työrauha.


text: Sipilä piti tiedotustilaisuuden, jossa hän vakuutti, että hänellä ei ole aikomustakaan rajoittaa lehdistönvapautta ja sanoi, että hänen luottamuksensa Yleä kohtaan on ”ihan ookoo”.


text: "Suomen Kuvalehden" jutun jälkeen Ylen uutisjohdon oli pakko perääntyä. Keskiviikkoiltana 30.11.2016 kohua käsiteltiin Ylen A-studiossa. Pääministeri Sipilä perui aiemmin sovitun tulonsa ohjelmaan. Atte Jääskeläisen mukaan syynä oli, että hän odottaa oikeusasiamiehen päätöstä. Jääskeläinen oli ohjelman vieraana, juontaja Susanne Päivärinta haastatteli häntä videolinkin kautta. Päivärinta sanoi lähetyksessä, että häntä ohjeistettiin olemaan hiljaa pääministerin perumisesta. Hän sanoi myös, että maanantain linjausta perusteltiin Ylen työntekijöille paitsi oikeusasiamiehen tutkinnalla ja tapauksen runsaalla uutisoinnilla, myös toteamalla, että linjaukseen on ”muita syitä, joita ei voida kertoa”. Jääskeläinen kiisti sanomiset. Myöhemmin ainakin neljä Ylen työntekijää vahvisti, että päällikkö Marjo Ahonen perusteli Sipilä-uutisoinnin rajoituksia journalististen syiden lisäksi myös “muilla syillä”, joita hän ei kysyttäessä selventänyt.


text: Jääskeläiseltä kysyttiin myös Ylen politiikan toimituksen entisen päällikön, Pekka Ervastin toukokuussa 2016 saamista potkuista ja siitä, maksettiinko Ervasti hiljaiseksi. Jääskeläinen ei kommentoinut. Haastattelun lopuksi Päivärinta kysyi mm: “Voitko sinä tämän kohun jälkeen jatkaa päätoimittajana ilman, että epäilys uutis- ja ajankohtaisohjelmien riippumattomuudesta ja puolueettomuudesta ei jatkossakin mietitytä ihmisiä ja ikään kuin leimaa tätä meidän kaikkien työtä?” Aivan viimeiseksi hän kysyi: “Atte Jääskeläinen, hyvin paljon kiitoksia haastattelusta, pakko kysyä tähän loppuun, että saanko minä nyt kirjallisen varoituksen tai myöhemmin potkut tai siirron toisiin hommiin?” Jääskeläisen vastaus oli: “En voi taata sitä etukäteen, katsotaan myöhemmin sitten.”


text: "Helsingin Sanomat" uutisoi torstaina, että Sipilä lähetti keväällä Yleen sähköposteja, kun MOT-ohjelmassa oli käsitelty hänen käyttämäänsä sijoitustuotetta, vakuutuskuorta. Tämän jälkeen Ylen johto rajoitti HS:n tietojen mukaan vakuutuskuoren käsittelyä muissa kuin puhtaasti uutisellisissa jutuissa. Ruben Stiller kertoi että hänen saamansa varoitus peruttiin, kun hän oli myöntynyt tiistaina Jääskeläisen ehdotukseen, että Pressiklubin alussa kerrottaisiin Ylen virallinen linja ja se, miksi ohjelmassa ei käsitellä Sipilä-jupakkaa.


text: Torstaina Pekka Ervasti kertoi "Maaseudun Tulevaisuudelle", että tilanne Ylessä on kärjistynyt varsinaisesti kahden viime vuoden aikana. “Juttuja on hyllytetty ja sensuroitu ja toimittajille on annettu varoituksia erityisesti tämän hallituksen aikana.”